«Барселона» сотиб олган Ерри Мина ким ўзи у?\nКиритилган сана: Янв. 11, 2018, 8:43 п.п.\nКаталониянинг "Барселона" жамоаси бугун колумбиялик ҳимоячи Ерри Минани сотиб олганини расман эълон қилди. Хўш Мина ким ўзи у? У ҳақда нималарни билишимиз керак? Қуйида бу саволга жавоб излаймиз.\nТўлиқ исми-шарифи Ерри Фернандо Мина Гонсалес бўлган ҳимоячи 1994 йилнинг 23 сентябр санасида Колумбияда таваллуд топган.\nМина даставвал дарвозабон бўлган. Бироқ бундай бўй билан дарвозабон бўлиш шунчаки "жалько" эди. Бўйи 195 см бўлган футболчи кейинчалик ҳимоячи амплуасига ўтди ва 2013 йилнинг 20 март куни Колумбиянинг "Депортиво Пасто" жамоаси сафида "Депор" клубига қарши ўйинда ўз дебютини ўтказди. Ўша мавсумда 19 ёшли футболчи 24 учрашувда битта гол уришга муваффақ бўлди.\n2014 йили 20 ёшли ҳимоячини "Индепендьенте Санта-Фе" жамоаси ўз сафига қўшиб олди. Уч мавсум давомида марказий ҳимоячи 124 ўйинда иштирок этиб, ўз ҳисобига 12 та гол ёздириб қўйишга муваффақ бўлди. Бу жамоа билан у Жанубий Америка кубоги, Колумбия чемпиони ва Колумбия суперкубогини қўлга киритди.


Россия патриархнинг махфий даромадлари ёхуд жазоланган руҳоний 17-10-2021, 22:08 | Zamin.uz\n17:04 / 23.09.2021\nЧувашия черковининг ёш руҳонийси патриарх Кирилл ва бошқа олий руҳонийларга даромад ва мол-мулк тўғрисидаги маълумотларни эълон қилиш учун ижтимоий тармоқларда чиқиш қилганидан кейин черков хизматидан четлатилди.\nҲашамат, бойликка ружу қўйганлик учун тавба қилиш фикрини айтган руҳоний ишдан ҳайдалди. Унинг ташаббусини яширадиган нарсаси бор бўлган рус православ черкови раҳбарияти тушуна олмади. Қимматбаҳо соатлар, яхталар, бизнес самолётлар, ҳашаматли квартиралар соҳиби бўлган, бироқ доим камтарлик ҳақида гапирадиган Кирилл Гундяевнинг ҳаёти ҳақида қуйидаги мақолада ўқийсиз.\nРидус нашри хабар берганидек, Новочебоксарскдаги Санкт -Петербург Ксения черковининг руҳонийси Роман Степанов Патриарх ва Россия православ черковининг барча руҳонийларига даромад декларациясини эълон қилиш ва тавба қилиш учун мурожаат қилганидан кейин руҳонийликдан ҳайдалиш билан жазоланди.\n"Руҳонийларнинг черковдаги зўравонликларини ошкор қилганим ва “Дождь” телеканалига интервью берганимдан кейин мени тақиқлашди. Бунга далил сифатида улар илгари тавба қилган ва жавоб берган нарсаларимни рўкач қилишди”, деган ҳайдалган руҳоний Роман Степанов.\nШу билан бирга, Степанов унга руҳонийлар томонидан қўйилган айблари – биринчи хотини билан ажрашгани ва бошқа аёл билан бирга яшаётгани, шунингдек, илгари гиёҳванд моддаларни истеъмол қилгани, тавба қилиб черков ишига ўтгани илгаридан барчага маълум бўлганини айтган.\n"Мен чиндан ҳам гиёҳвандликка мойил эдим, гиёҳванд моддаларни истеъмол қилганман... Шундан сўнг мен епископим олдига бориб, черков жазосини олдим. Мен нотўғри хатти-ҳаракатларим учун аллақачон жазоланганман ва черков ҳуқуқининг тамойилларидан бири шундаки, битта жиноят учун икки марта жазоланмайди”, деган иерей Роман Степанов.\nМаълумки, ҳақиқий исми Владимир Михайлович Гундяев бўлган Москва ва Бутунроссия патриархи Кирилл ҳашаматли ҳаёти, бойликлари билан ажралиб туради. Расман унинг бир йиллик даромади ярим миллион рубл деб эълон қилинса-да, унинг бойликлари 10 миллиардга тенг деб ҳисобланади. Бу иши унчалик инсонлар соғлигига юмшоқ қилиб айтганда фойдаси бўлмаса ҳам Кирилл Рус черковига берилган имтиёзлардан фойдаланиб 1993 йилдан бошлаб Россияга солиқсиз гуманитар ёрдам мақомидаги тамаки маҳсулотларини олиб киришга муваффақ бўлган. Кейинчалик уларни мунтазам тарқатиш пунктлари орқали сотиб катта бойлик тўплаган. Уни бошқариш учун "Ника" молиявий-савдо ташкилоти ҳам тузилган.\nПатриарх Кириллнинг ҳозирги даромади ва мол-мулки асосан ўша йиллардаги тамаки бизнесидан тушган даромадга қурилган. Экспертларнинг фикрича, патриарх бу бизнесини тўхтатган, бироқ ҳозиргача божхона омборларида қарийб 50 миллион долларлик "муқаддас" сигарета захиралари қолган.\nПатриарх Кирилл фақат битта машинада саёҳат қилиш билан чегараланмайди: унинг мақоми бунга йўл қўймайди. Шундай қилиб, унинг ихтиёрида қуйидаги автоуловлар бор:\n- Mercedes-Benz S-Class Pullman-500 минг dollar\n- Toyota Land Cruiser - 80 минг dollar\n- Cadillac Escalade - 75 минг dollar\n- Лимузин – 55 минг dollar\n- "Победа" автомобили - 30 минг dollar.\nТемир йўл орқали саёҳат қилиш учун Патриарх Кирилл ўзининг зирҳли вагонидан фойдаланади. Йиллик маоши 480 минг рубл бўлган одам учун ёмон коллекция эмас.\nПатриархнинг уй-жойларига келсак, Москва ва атрофидаги апартамент ва саройлардан ташқари Геленжикда баҳоси 1 миллиард долларлик кошона ҳам унинг мулки ҳисобланади.\n2021 йилнинг ёзида одамлар расман рус православ черковининг мулки ҳисобланган “Паллада” яхтасида дам олаётган номаълум ярим яланғоч одамларни суратга олишгани катта шов-шувларга сабаб бўлди. Рус православ черкови вакиллари патриарх яхтасида суратларга изоҳ бера олишмади.\nИлгари патриархни танқид қилиб ишдан ҳайдалган руҳоний Андрей Кураев ҳам Роман Степановни қўллаб-қувватлаган.\n«Бизда черков тузилмаларининг молиявий ҳисоботлари билан қизиқишганда черков "биз давлатдан ажраганмиз" деб жавоб беради. Хўш, нима бўпти, давлатдан ажралган жамғармалар жуда кўп. Аммо қонунга кўра, улар ҳар йили қанча маблағ қолгани, кимдан олингани ва нимага сарфлагани ҳақида ҳисобот беришлари шарт. Ҳисоботлар фақат сейфдаги чангни йиғибгина қолмай, балки оммавий ахборот воситаларида ҳам эълон қилиниши керак», деган Кураев.\nИнтернет сайтлари асосида Ёқуб Умар тайёрлади\nЯнгиликлар » Дунё » Россия: патриархнинг махфий даромадлари ёхуд жазоланган руҳоний


29 Июль 19:18\nҚР Бош вазири: Таълим муассасаларида санитария меъёрларига риоя этишга алоҳида эътибор қаратиш лозим\nЙиғилишда марказий ва маҳаллий ижро этувчи органларнинг раҳбарлари иштирок этдилар, маълум йўналишлар бўйича йўл хариталарини ишлаб чиқиш бўйича аниқ кўрсатмалар берилди.\n«Қозоғистон ўзининг миллий лойиҳалари ва брендларини ривожлантириши керак, бу эса ушбу қадриятлар орқали қозоқ халқининг машҳурлигини оширади. Бу одамларнинг руҳини кўтаради ва Қозоғистоннинг ўзига хослигини намоён этадиган миллий анъаналарни тиклашда мамлакат аҳолисини бирлаштиришга ёрдам беради« , - деди Е. Тоғжанов.\nАйни пайтда «Рухани жаңғыру» дастурини миллий тикланиш босқичига ўтказиш бўйича йўл харитаси амалга оширилмоқда. Қозоғистоннинг тарихий ва маданий мероси тарихий хотираларга бой интеллектуал ва маънавий жамиятни шакллантириш ва ривожлантиришнинг самарали механизми бўлиши мумкин.\n«Қозоқ кураши» нинг оммавий ривожланиши ўн йил олдин «Қозоғистон Барси» лойиҳасини амалга ошириш билан бошланган эди. Оммабопликнинг ошиши «Жаҳон Барси» ва «Евроосиё Барси» каби халқаро тадбирларда кузатилмоқда.\nБугунги кунда «Қозоғистон Барси» халқ санъатини тиклаш ва миллий ўйинларни тарғиб қилиш бўйича ўзига хос мусобақага айланди. Ҳар йили турнирда 9000 дан ортиқ мухлис ва 2 миллиондан ортиқ томошабин қатнашади. Ушбу лойиҳа аҳоли томонидан катта қўллаб-қувватланди.\nКун тартибидаги иккинчи масала Қозоғистоннинг Қазанат (Қостанай зоти) от зотини ривожлантириш масаласи эди. Тарихдан маълумки, от миниш ва от боқиш маданияти ер юзига Буюк Даштдан тарқалди. Жаҳон миқёсида бу мисли кўрилмаган иқтисодий ва ҳарбий инновацияларга йўл очди.\nБугунги кунга келиб қозоқ Қазанат (Қостанай зоти) отларини қайта тиклаш ва сақлаш бўйича йўл харитаси ишлаб чиқилган. «Шоҳ отхонаси» биноларини тарихий ёдгорликлар ва маданиятларнинг давлат рўйхатига киритиш ва Қазанат зотли отларнинг наслчилик синовлари тизимини жорий этиш бўйича ишлар олиб борилмоқда.\n4 Ўзбекистон ШҲТ раислигида 80 дан зиёд тадбир ўтказади


«Best Soft Challenge-2015» танловига марҳамат! » Sensorika - Интернет центр города Навои, Узбекистан – sensorika.uz\nЎзбекистонда ёшларга оид давлат сиёсати дастурига мувофиқ «Best Soft Challenge-2015» танлови ўтказилади. Танлов электрон тижорат соҳасидаги энг яхши ечим, таълим соҳасидаги энг яхши лойиҳа, компьютер браузер ва мобил ўйинлар ишлаб чиқиш каби йўналишларда ўтказилади. Танлов уч босқичда бўлиб ўтади: 1.14 майдан 20 августгача-иштирокчиларни рўйхатга олиш; 2.20 августдан 3 сентябргача- дастлабки саралашни ўтказиш (финалчиларни аниқлаш) 3.7 сентябрдан 11 сентябргача – якуний саралашни ўтказиш (ғолиблар аниқланади). Танлов ҳақидаги тўлиқ маълумотлар билан WWW.software.uz расмий сайтида танишишингиз мумкин.\nЎзбекистонда ёшларга оид давлат сиёсати дастурига мувофиқ «Best Soft Challenge-2015» танлови ўтказилади.\nТанлов электрон тижорат соҳасидаги энг\nяхши ечим, таълим соҳасидаги энг яхши лойиҳа, компьютер браузер ва мобил\nўйинлар ишлаб чиқиш каби йўналишларда ўтказилади.\n1.14 майдан 20\nавгустгача-иштирокчиларни рўйхатга олиш;\n2.20 августдан 3 сентябргача-\nдастлабки саралашни ўтказиш (финалчиларни аниқлаш)\n3.7 сентябрдан 11 сентябргача –\nякуний саралашни ўтказиш (ғолиблар аниқланади). Танлов ҳақидаги тўлиқ\nмаълумотлар билан WWW.software.uz расмий сайтида танишишингиз мумкин.


Болани мактабга таёрлашга неча пул керак\n13:57 16 Июл 2018\n18:31 31.08.2015 (Янгиланган 19:28 31.08.2015) Ҳавола олиш\nБу ўқув йилида Ўзбекистон мактабларига 631 минг ўқувчи биринчи синфга боради.\nТОШКЕНТ, 31 авг — Sputnik. Ўзбекистонда, 2 сентябрда янги ўқув йили бошланади. Бу йил биринчи синфга 630 мингдан зиёд ўқувчи боради. Болани мактабга таёрлашга неча пул кераклигини бизнинг инфографикада кўринг.\nБиринчи синфга бораётган ҳар бир болага президент совғаси топширилади. Бу мактаб сумкаси бўлиб, ичида керакли дарсликларлар ва ўқув қуролларининг ҳаммаси бор.\nМахсус мактаб формаси лицей ва ихтисослашган мактабларда керак, қолган мактабларда эса талаб оддий – ўқувчилардан мактабга камтарона кийиниб келиш талаб қилинади: оқ куйлак билан тўқ рангли шим.\nАгар мактаб кийими буюртма бериб тикилса, тахминан 150 сумлар атрофида бўлади. Таёр кийим бош сотиб олинганда ўртача 250 минг сўм. Мактаб сумкаси керакли ўқув қуроллари билан яна 90 минг сўмгача боради.\nОхирги янгиланиш: 16:42 09.07.2018\nЯнги солиқ тизими концепциясида жисмоний ва юридик шахслар учун қандай ўзгаришлар киритилгани ҳақида инфографикамизда томоша қилинг.\nОхирги янгиланиш: 12:33 06.07.2018\nЧанг тўфонида қандай жон сақлаш мумкин\nҚум ва чанг тўфони кўтарилганда, ўзингизни қандай ҳимоя қлишни биласизми?\nОхирги янгиланиш: 14:52 28.06.2018\nТошкентда қайси кўчалар ёпилди?\nТошкентда таъмирлаш ишлари туфайли Фарғона йўли, Элбек кўчаси ва Бунёдкор кўчаларида вақтинча ҳаракат чекланди.\nОхирги янгиланиш: 19:25 26.06.2018\nСтатистикага кўра, бугунги кунда дунёда 250 млн меҳнат мигранти 800 млн кишини керакли маблағ билан таъминлар экан.


Жаҳонгир Отажоновнинг омадли 5555-мухлиси аниқланди\n17:44 / 24.04.2016\nХонанда Жаҳонгир Отажоновнинг ҳар йили яккахон концерти олдидан мухлислар ўртасида танлов эълон қилиши одат тусига кирган. Танловда ғолиб бўлган мухлисини эса хонанда, албатта, қуруқ қўймайди.\nИюнь санасининг 3-4-5-кунлари яккахон концерт дастурини уюштираётган Жаҳонгир Отажонов бу гал ҳам ўз анъанасига содиқ қолиб, танлов эълон қилди. Бу ҳақда у “фейсбук”даги саҳифасида эълон қилган. Танлов ғолибига эса 4 июнь куни бўлиб ўтадиган концерт дастури учун 1-қатордан чипта совға қилишини маълум қилди. Танлов шартига кўра мухлис хонанда жойлаштирган сурат остига 5555-бўлиб таклифнома деб ёзиш керак эди. Бир зумда сурат ости мухлислар қолдирган “таклифнома” сўзларига тўлиб, ҳатто хонанданинг ўзи ҳам ҳақиқий ғолибни ажратолмай қолди.\nБиз эса бунга аниқлик киритиш мақсадида Жаҳонгир Отажоновнинг маъмури билан боғландик. Хонанданинг маъмури бизга чипта соҳибини аниқлаш бир оз мушкул бўлгани, айни пайтда омадли мухлисни ажойиб совға ҳам кутаётганлигини маълум қилди.


Тадбиркорлар ҳимоячиси фақат Президентга бўйсинади - BBC News O'zbek\nЎзбекистонда тадбиркорларни ҳимоя қилиш учун кенг миқёсда ваколатга эга институт таъсис қилинмоқда. Президент ҳузурида таъсис қилинаётган вакил институти тўғридан-тўғри Мирзиёевга бўйсиниши ва тадбиркорлар ҳуқуқини ҳимоя қилишда бошқа ҳокимият органларининг таъсирига тушиб қолмаслиги айтилмоқда. Айрим тадбиркорлар Ўзбекистонда кўплаб қарор ва фармонлар қабул қилинаётганига қармасдан уларнинг ҳуқуқлари бирдек ҳимоя қилинмаётганини айтишади.\n5 май куни Мирзиёев "Ўзбекистон Республикаси Президенти ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакили институтини таъсис этиш тўғрисида"ги фармонни имзолаган.\n"Ушбу институт келгусида тадбиркорлик субъектлари ва давлат органлари ўртасидаги самарали мулоқотнинг янги механизмларини жорий қилишга, уларнинг ҳуқуқлари ва қонуний манфаатларини таъминлашга қаратилган давлат ҳимоясининг қўшимча кафолатларини яратишга хизмат қилади", - дейилади шарҳда.\nВакил деб юритилаётган институт қуйидаги вазифаларни бажаради.\nТадбиркорлик субъектларининг фаолияти текширилаётганда уларни ҳуқуқий қўллаб-қувватлаш бўйича вазифаларни бажаради. Соҳадаги қонун ҳужжатлари нормалари ва талабларининг амалда рўёбга чиқарилаётганлигини ўрганади.\nҚонун ҳужжатларининг тадбиркорлик фаолияти амалга оширилишига таъсирини баҳолайди, тадбиркорликнинг ҳуқуқий кафолатларини мустаҳкамлашга, уларнинг ривожланишини рағбатлантиришга қаратилган қонунчиликни такомиллаштириш юзасидан таклифлар тайёрлайди.\nМисли кўрилмаган ваколатлар...\nФармонга ёзилган шарҳда айтилишича, ушбу институт бу вақтгача тадбиркорлар ҳуқуқини ҳимоя қилиш бўйича мисли кўрилмаган ваколатларга эга бўлади. Вакил давлат органлари ва бирор мансабдор шахсга тобе бўлмаган ҳолда фаолият юритади. У фақат Президентга ҳисоб бериши айтилмоқда.\n"Қонун бузилишларга ўз вақтида барҳам бериш учун қатъий чораларни кўришида, қонунбузилишларга йўл қўйган барча мансабдор шахслар учун жазонинг муқаррарлиги принципини таъминлашида муҳим пойдевор бўлиб хизмат қилади", - дейилади фармон шарҳида.\nТадбиркорлик субъектлари фаолиятига ноқонуний аралашувларнинг, ҳар хил асоссиз текширувлар ўтказиш йўли билан аралашувларнинг зудлик билан барҳам берилишига, уларнинг ҳуқуқ ва қонуний манфаатлари бузилишининг ҳар қандай шаклининг олдини олиш учун самарали чоралар кўрилишига, тадбиркорлик субъектларининг бузилган ҳуқуқларини тиклаш, шу жумладан, суд орқали тиклаш механизмларидан унумли фойдаланиш имкониятини янада кенгайтиришга хизмат қилиши айтилмоқда.\nКузатувчилар ушбу фармон Ўзбекистонда тадбиркорларни қўллаб қувватлаш йўлида ҳукумат томонидан чиқарилган қонун ҳужжатларининг амалда ишламаётганини кўрсатиб беоришини айтишади.\nФармонда тадбиркорлик фаолиятига аралашувлар олдини олиш ва институтнинг фақат Президентга бўйсиниши белгилаб қўйилиши Ўзбекистонда мансабдор шахслар томонидан коррупциянинг кенг қулоч ёйганидан нишона эканлиги айтилади.\nПрезидент яна битта олий идора тузиш орқали орқали ҳуқуқлари топталаётган тадбиркорларнинг манфаатларини ҳимоя қилишга ўзига хос йўл билан ёндашмоқда.\nБироқ кузатувчилар Ўзбекистонда судлар турли органлар, мансабдор шахслар ҳамда манфаатдор гуруҳлар таъсиридан мустақил бўлмас экан, бу каби чоралар самара бермаслигини айтишади.\nПрезидент Мирзиёевга мурожаат қилган тадбиркор Олим Сулаймонов фирибгарлик, туҳмат қилганлик ва уйдирма гапларни оммавий ахборот воситаларига тарқатишда айбланиб, уч йилдан кўпроқ муддатга қамоққа ҳукм этилди.\nЎзбекистонда оддий мулк дахлсизлиги ҳуқуқининг намойишкорона бузилаётгани ҳали бу соҳада кўплаб ишлар қилиниши кераклигини англатади.


“Титаник” ҳалокатида омон қолган йўловчининг мактуби 12 минг долларга сотилди » Ўзбекистон янгиликлари – Zamin.uz\n“Титаник” ҳалокатида омон қолган йўловчининг мактуби 12 минг долларга сотилди\n“Титаник” кемасининг ҳалокатида омон қолган аёл йўловчилардан бири, таниқли британ дизайнери Люсиль Дафф-Гордоннинг мактуби Бостондаги RR Auction кимошди савдо уйида 11,9 минг долларга сотилди. Бу ҳақда Boston Herald газетаси хабар берди.\nДафф-Гордон хоним ва унинг эри ўз ҳаётларини сақлаб қолган қайиқ 40 кишига мўлжалланган бўлса-да, унга бор-йўғи 12 киши олинган. Кейинчалик эр-хотин кема экипажига пул бериб, қолган йўловчиларни кутиб ўтирмай, кемани тарк этганликда айбланган. Бироз ўтиб эса, улардан бу айблов олиб ташланган.\nМатбуот эр-хотин Дафф-Гордонлар ўз жонларини сақлаб қолган қайиққа “пул қайиғи” деб ном беришган. 1912 йилда Люсиль томонидан дугонасига ёзилган мактубда у журналистлар устидан шикоят қилиб қуйидаги сўзларни ёзган:\n“Биз жонимизни сақлаб қолаётганимизда худди нотўғри иш қилгандек таассурот пайдо бўляпти. Ахир бу ғазабни келтирмайдими?”.\nМактубни сотиб олган одамнинг исми ошкор қилинмади.\nДафф-Гордон 20 аср бошларидаги энг етакчи британ модельерларидан бири бўлган. Унинг Лондондаги нуфузли модалар уйи шохобчалари Париж, Нью-Йорк ва Чикаго шаҳарларида фаолият юритган.\nМаълумот учун, 1912 йилнинг 10 апрелида “Титаник” Англиядаги Саутгемптон портидан Нью-Йоркка йўл олган. Тўрт кун ўтгандан сўнг, умуман чўкмайдиган деб ҳисобланган лайнер Шимолий Атлантикада айсберг билан тўқнашувдан кейин чўкиб кетган. Кема бортидаги 2224 нафар йўловчидан 1,5 мингдан зиёдроғи ҳалок бўлган.\n2012 йили “Титаник” кемаси оркестри раҳбари, британиялик скрипкачи Уоллес Хартлининг кема ҳалокатга учрашидан 5 кун олдин ёзган мактуби кимошди савдосида деярли 155 минг долларга сотилган эди.\n11:01 Бир жуфт манго меваси қарийб 4 минг долларга сотилди\n10:19 Гитлернинг шахсий телефони ким ошди савдосида 240 минг долларга сотилди\n22:35 Трампнинг болалиги ўтган уй сотилди\n10:05 Дунёдаги энг катта пушти олмос 31,5 млн долларга сотилди


Ўзбекистонда коронавирусдан тузалганлар сони 3500дан ошди\n16:51 / 10.06.2020\nАйни пайтга қадар мамлакат бўйлаб коронавирус инфекциясидан жами соғайганлар сони 3504 нафарга етди.\nПойтахтдаги Вирусология илмий-текшириш институти клиникасида 15 нафар, Эпидемиология, микробиология ва юқумли касалликлар илмий-текшириш институти клиникасида 13 нафар, 3-сонли туғруқ мажмуасида 1 нафар, жами 29 нафар бемор соғайиб, реабилитацияга кузатилди.\nСоғлиқни сақлаш вазирлиги Жамоатчилик билан алоқалар бўлими хабарига кўра, Вирусология илмий-текшириш институти клиникасида тузалганларнинг 9 нафари эркак, 6 нафари аёл бўлиб, ёши каттаси 59 ёшда, ёши кичиги 25 ёшда. Ҳудудлар кесимида оладиган бўлсак, Тошкент шаҳри ва вилояти, Қорақалпоғистон Республикаси, Сурхондарё ва Сирдарё вилоятидан 1 нафардан бўлса, 3 нафари Фарғона ва Наманган вилоятидан, 2 нафардан Самарқанд ва Андижон вилоятларидан.\nЭнди коронавирус аломати кузатилган беморлар тест топшириш ёки шифохонада даволаниш учун сарсон бўлмаслиги маълум қилинди\n«Ёшлар карантинга риоя қилмаяпти» – мутахассис Тошкент шаҳрида аҳоли орасида касалланиш кўпайганига изоҳ берди


16.04.2021 15:40 0 1837\nҚашқадарёлик журналист, Daryo.uz мухбири Отабек Қўлдошев ички ишлар ходимлари қаршилигига учраган ва ИИБга олиб кетилган.\nТарқалган видеода журналистнинг ходимлар билан гаплашиб тургани ва тўсатдан улардан бири мухбирнинг телефонига ёпишгани акс этади.\nҚўлдошевнинг ўзи ИИБга олиб кетилгандан сўнг, вақт ўтгач ташқарига чиқди ва ОАВга интервью берди.\nЖурналистнинг таъкидлашича, у жума намозида фоторепортаж қилаётган вақтида ички ишлар томонидан қаршиликка учраган.\n«Ходимлар хизмат гувоҳномамни сўрашди, мен ҳам телефоним камерасини ёқиб съёмка қила бошладим. Лекин улар телефонимни ҳам уриб тортиб олиб қўйишди. Кейин ички ишлар биносига олиб келишди. Улардан вазият ҳақида оила аъзоларим ва таҳририятга хабар қилишни сўрадим, шу сабаб ташқарига чиқдим», — дейди Қўлдошев.\nИИВ матбуот хизмати ҳам воқеага изоҳ берган. «Қашқадарё вилояти Қарши шаҳрида Daryo.uz интернет нашри муҳбири О.Қўлдошев билан суҳбат жараёнида касб этикасини бузган ички ишлар органи ходимининг ҳаракатлари ўрганиб чиқилиб, ҳуқуқий баҳо берилади»,— дейилади муносабатда.\nЖамият 27/05, 12:34\nТошкент шаҳар ҳокими мухбирнинг саволига жавоб бера олмай жуфтакни ростлади (видео)


БМТнинг Афғонистонга ёрдам берадиган ташкилотлари вақтинча Алматида жойлашади\n19 Август 2021 08:00\nNUR-SULTAN. Kazinform - Бирлашган Миллатлар Ташкилотининг Афғонистондаги ёрдам миссияси (UNAMA) ва БМТнинг АИРда аккредитациядан ўтган бошқа агентликлари Алматда вақтинча жойлашади. Бу ҳақда Kazinform Ташқи ишлар вазирлигига асосланиб хабар бермоқда.\nАфғонистондаги ички сиёсий вазиятнинг кескинлашуви туфайли БМТ Қозоғистондан ўзининг Афғонистондаги ёрдам миссиясини (UNAMA) ва АИРда аккдитациядан ўтган БМТнинг бошқа агентликларини вақтинча жойлаштиришни сўради.\nПрезидент Қасим-Жомарт Тоыаев Қозоғистон ва БМТ ўртасидаги кенг кўламли ҳамкорлик руҳида ва ушбу ташкилотнинг тўлақонли аъзоси сифатида ўз мажбуриятлари доирасида БМТ талабини қўллаб-қувватлашга қарор қилди.\nБугун, 18 августда UNAMA ходимлари билан биринчи рейс Алмати аэропортига қўнди.\nТашриф буюрган ходимлар - халқаро дипломатлар, БМТ паспорти ва иммунитет эгалари.\nАлматида UNAMA ва БМТнинг бошқа агентликларини жойлаштириш ва уларнинг фаолиятини давом эттириши Афғонистондаги вазият барқарорлашгунча тахминан олти ой давом этиши кутилмоқда.\nХодимларни жойлаштириш, офис ва биноларни ижарага бериш ва бошқа барча харажатлар БМТ бюджети ҳисобидан тўлиқ молиялаштирилади.\nҚозоғистонда доллар курси бироз тушди


АО «Yog'gar» - Акциядорларнинг йил якуни буйича умумий йигилиши ХАБАРНОМАСИ\nАкциядорларнинг йил якуни буйича умумий йигилиши ХАБАРНОМАСИ\n«Yog'gar» акциядорлик жамияти акциядорларининг навбатдаги умумий йиғилиши 2018 йил 08 июнь куни соат 11-00 да жамиятнинг Кораколпогистон Республикаси Беруний шахри, Курувчилар кучаси, 12-уйда жойлашган биносида ўтказилади. Акциядорларни рўйхатга олиш соат 10-00 дан бошланади.\n4.«Yog'gar» АЖнинг 2017 йилдаги фаолияти якуни ҳамда молия-хўжалик фаолияти юзасидан ижроия органи раҳбарининг ҳисоботини тасдиқлаш.\n5.«Yog'gar» АЖнинг 2017 йил якуни бўйича жамият тафтиш комиссиясининг ҳисоботини эшитиш.\n6.«Yog'gar» АЖнинг 2017 йил якуни бўйича жамият ташқи аудиторининг ҳулосасини эшитиш.\n7. .«Yog'gar» АЖнинг Корпоратив бошқарув кодекси тавсияларига риоя этилиши масаласини кўриб чиқиш, натижалари юзасидан хабар бериш шаклини тасдиқлаш. 2017 йил якуни бўйича корпоратив бошқарув тизимини баҳолаш бўйича мустақил баҳолаш ташкилоти ҳисоботини кўриб чиқиш;\n8. «Yog'gar» АЖнинг 2017 йил якуни бўйича йиллик ҳисоботини, шу жумладан баланс, молиявий натижалар, фойда ва зарарлар тўғрисидаги ҳисоботларини тасдиқлаш.\n9.«Yog'gar» Жнинг 2017 йилдаги фойда ва зарарларни тақсимлаш, жамиятнинг жойлаштирилган акцияларининг ҳар бир тури бўйича дивидендлар тўлаш, дивиденднинг миқдори, уни тўлаш шакли ва тартибини тасдиқлаш.\n10.«Yog'gar» АЖнинг 2018 йил учун бизнес-режасини тасдиқлаш.\n11.«Yog'gar» АЖ янги таҳрирдаги уставини тасдиқлаш.\n12.«Yog'gar» АЖ ички корпоратив ҳужжатларини янги тахрирда тасдиқлаш.\n13.Жамият ижроия органининг аффилланган шахслар билан тузиладиган битимларни ва йирик битимларни мустақил амалга ошириши учун жамиятнинг жорий хўжалик фаолияти билан боғлиқ битимларни аниқлаш ва уларнинг тузилишини маъқуллаш тўғрисида.\n14. «Yog'gar» АЖ ижроия органи раҳбарини сайлаш (шартноманинг амал қилиш муддатини узайтириш).\n15. «Yog'gar» АЖ жамият тафтиш комиссияси аъзоларини сайлаш.\n16. «Yog'gar» АЖ кузатув кенгаши аъзоларини сайлаш.\nУмумий йиғилишда қатнашиш ҳуқуқига эга бўлган акциядорлар рўйҳати жорий йилнинг 04 июнь ҳолатига тузилади.\nКораколпогистон Республикаси Беруний шахри, Курувчилар кучаси,12-уй.


Британияда бешта масжидга ҳужум қилган шахс судланяпти | Azon.uz - Ахборот-таҳлилий портал\nБританияда бешта масжидга ҳужум қилган шахс судланяпти\n438 09:30 23.08.2019\nБуюк Британиянинг Бирмингем шаҳрида бир қатор масжидларга ҳужум қилган 34 ёшли Арман Ризозоданинг суди бошланди.\nThe Independent нашрининг хабар беришича, Ризозода март ойининг иккинчи ярмида – Янги Зеландиянинг Крайстчерч шаҳридаги терактдан сўнг Бирмингемдаги бешта масжидга ҳужум уюштирган. У шаҳардаги “Ал-Ҳабиб”, “Қибла”, “Ҳазрат Соҳиб Гулҳор Шариф”, “Файзал Ислом”, “Ғаусия” масжидлари ва Уиттон Ислом марказининг ойналарини синдириб ташлаган.\nАввалига Арман Ризозоданинг руҳий касалликка чалингани тахмин қилинган эди, бироқ ўтказилган текширув унинг соғлом эканини кўрсатди. Энди у қилмиши учун жавоб беради.\nБуюк Британия Бирмингем масжид\n1813 14:00 22.02.2020\n430 09:30 21.02.2020\nОксфордда тадқиқот ўтказаётган ўзбек олимаси: «Шариатда инсон табиатига зид талаб йўқ!»\n6012 22:34 20.02.2020\nМусулмонлар “гигиена банки”ни ташкил этишди\n245 15:11 20.02.2020\nНазарбоевнинг набираси Британиядан сиёсий бошпана сўраяпти\n1100 20:20 13.02.2020\nВестминстер университетининг Тошкентдаги филиали янада кенгайтирилади\n520 17:20 08.02.2020


Толиблар Афғонистондаги зилзила қурбонлари учун 11 миллион долларга яқин маблағ ажратади\n22.06.22 17:41\tmsk\nАфғонлар зилзиладан ҳалок бўлганлар ёнида. Twitter тармоғи фотосурати\n«Толибон»* радикал ҳаракати Афғонистон шарқидаги Пактика ва Хост вилоятларида юз берган зилзила қурбонларига ёрдам бериш учун 1 миллиард афғони (тахминан 11 миллион доллар) ажратади. Бу ҳақда толиблар ҳукумати аппарати ўзининг Twitterдаги саҳифасида хабар берди.\n21 июндан 22 июнга ўтар кечаси 6,1 магнитудали зилзила содир бўлди. Натижада Пактика вилоятидаги Гаян, Бармала, Зирук ва Нака туманлари энг кўп жабр кўрди.\nФавқулодда вазиятлар вазири ўринбосари мулла Шарафуддин Муслим матбуот анжуманида қурбонлар сони камида 920 киши эканини, яна 610 киши жароҳатланганини айтди. Шунингдек, у ҳалок бўлганларнинг оилалари ҳукуматдан 100 минг афғони (1100 доллар), қурбонлар учун эса 50 минг афғон (550 доллар) пул олишини айтди.\nБошқа маълумотларга кўра, зилзила қурбонлари сони аллақачон минг кишидан ошган, 1500 дан ортиқ киши жароҳат олган. Бу ҳақда РИА Новости агентлигига Пактика вилояти маданият ва ахборот бошқармаси бошлиғи Амин Хузайфа маълум қилган.\nАйни пайтда афғон қутқарувчилари толиблар ҳарбий вертолётлари ёрдамида зилзила қурбонларини эвакуация қилмоқда.\nАфғон қутқарувчилари 22 июнги зилзиладан жарбланганларни эвакуция қилмоқда. Twitter тармоғи фотосурати\n«Толибон»нинг олий раҳбари Ҳайбатуллоҳ Охундзода мамлакат шарқидаги зилзила муносабати билан халқаро тузилмалардан ёрдам сўради. Тегишли мурожаат интернетда эълон қилинди.\nРоссия президентининг Афғонистон бўйича махсус вакили Замир Кабулов ва Европа Иттифоқининг Афғонистон бўйича махсус вакили Томас Никлассон ўз ҳукуматлари толибларга фалокат оқибатларини бартараф этишда ёрдам беришга тайёр эканини маълум қилишди.


28.07.21 22:05\tmsk\nМиразиз Базаров. Ижтимоий тармоқлардан олинган фотосурат\nТошкентлик блогер Миразиз Базаровга берилган уй қамоғи чораси яна икки ойга узайтирилди. Бу ҳақда блогернинг адвокати Сергей Майоров «Фарғона»га маълум қилади. Жиноят ишлари бўйича Миробод туман суди мана шундай қарор чиқарган.\n«Бугун (Базаровнинг) уч ойлик уй қамоғи муддати тугади. Қонунчиликлигимизда бундай чора уч ой муддатга берилади. Терговчинининг тавсиясига кўра прокурор уй қамоғини узайтириш бўйича тақдимнома киритди ва суд ушбу таклифни қониқтирувчи қарор чиқарди», — деди Майоров ва мазкур қарорга биноан Базаров 28 сентябргача уй қамоғида бўлишини айтди.\nСуд қарорига кўра, блогер яшаш жойини тарк этолмайди, унга ўзгалар билан мулоқотда бўлиш, шунингдек алоқа воситалари ва ижтимоий тармоқлардан фойдаланиш ман этилади.\nШу йил баҳорида Базаровга нисбатан Ўзбекистон Республикаси Жиноят кодексининг 139-моддаси 3-банди «г» пунктига («Ғаразгўйлик ва бошқа паст ниятларда туҳмат») биноан айб қўйилган. Блогер «жиноятининг қурбонлари» — №110 мактаб ўқитувчилари ва учта блогер бўлган.\n28 март куни Базаров номаълум шахслар томонидан калтакланади. У мия чайқалиши ва оёқ синиши жароҳатлари билан шифохонага ётқизилади. 29 март куни Тошкент ИИББ блогернинг калтаклангани ҳолати бўйича жиноий иш қўзгатилганини маълум қилди. Дастлаб тергов ишлари Ўзбекистон Жиноят кодексининг 105-моддаси 3-банди (“ Қасддан баданга ўртача оғир шикаст етказиш”) бўйича олиб борилади, кейинчалик у оғирроқ моддага алмаштирилади. Блогер бу ишда жабрланувчи сифатида иштирок этади. Базаров июнь ойи охирида прокурорга ариза юбориб, унда тажовузга оид тергов ишларини Ўзбекистон ЖК 155-модда 2-банди («Терроризм») бўйича олиб борилишини сўраган.\n«Фарғона»нинг блогер ёзган аризасига жавоб олдими, деган саволига Базаровнинг адвокати «йўқ» деб жавоб берди. «Қонунчилигимизда терговчи илтимосномаларга жавоб беришга мажбур экани кўрсатилмаган. Масалан, тергов жараёни тугаганидан сўнг у ўз инкорини асослашга уринмаган ҳолда «мазкур тақдимномани қониқтириш учун асос йўқ» дея бир оғиз сўз билан жавоб бериши ҳам мумкин», — дея қўшимча қилди Майоров.\nСтивен Сигал ва Франко Неронинг кинофестивал доирасида нималар билан машғул бўлиши маълум бўлди\nТалиблар эркакларга соқол олишни тақиқладилар\nТимур Бекмамбетов ёш киноижодкорлар учун маҳорат дарслари ўтказади\nЛюк Бессон «Кино 5 кунда» танлов ғолибларига совринлар топширади


Тошкентда Ислом Каримов яна қасамёд қабул қилди - BBC News O'zbek\nТошкентда Ислом Каримов яна қасамёд қабул қилди\nИслом Каримовни Ўзбекистон президенти сифатида қасамёдга келтириш маросими Тошкентда бўлиб ўтган.\nШу муносабат билан Ўзбекистон парламентининг юқори ва қуйи палатаси қўшма мажлиси ташкил этилган.\nИнаугурация маросимини Ўзбекистон Марказий Сайлов комиссияси раиси Мирза-Улуғбек Абдусаломов очган.\nЖаноб Абдусаломов 29 март куни Ўзбекистонда ўтказилган президентлик сайловида Ислом Каримов энг кўп овоз тўплаб ғалаба қозонганини эълон қилган.\nСайлов комиссияси раиси сўзларига кўра, Ўзбекистондаги бу галги президентлик сайлови ҳам мамлакат миллий қонунчилиги ва халқаро демократик мезонларга мос, очиқ ва ошкора сайлов бўлган.\nМарказий Сайлов комиссияси раиси Мирза-Улуғбек Абдусаломов Ислом Каримовга Ўзбекистон Президенти гувоҳномасини топширган.\nШундан кейин жаноб Каримов президент қасамёдини айтган.\nЎзбекистон матбуоти хабарларига кўра, қасамёддда шундай сўзлар бор: "Ўзбекистон халқига содиқ хизмат қилишга, республика Конституцияси ва қонунларига қатъий риоя қилишга, фуқароларнинг ҳуқуқ ва эркинликларини кафолатлашга, Ўзбекистон Республикаси Президентига юкланган мажбуриятларни сидқидилдан бажаришга тантанали ваъда бераман".\n77 ёшли жаноб Каримов Ўзбекистонни 1989 йилдан буён бошқариб келади.\nЎзбекистон Конституцияси бир шахснинг икки мартадан зиёд президентлик лавозимини эгаллашини тақиқлайди.\nБироқ мамлакат мустақиллигидан кейин ташкиллаштирилган референдумлар ва конституцияга қайта-қайта ўзгартиришлар Ислом Каримовга қудратда қолишига йўл очган.\nОхирги марта Ўзбекистонда президентлик сайлови 2007 йили ўтказилган.\nЎшанда Ўзбекистон конституциясида президентлик ваколати муддати етти йил этиб белгиланган, аммо 2011 йилда конституцияга яна ўзгартириш киритилиб, президентлик муддати беш йил этиб белгиланган.\n2015 йилги сайловда ўзбекистонлик фаоллар жаноб Каримов номзодининг яна бир марта президентликка илгари сурилиши мамлакат конституциясига зид эканини эълон қилганлар, Ислом Каримов номзодини илгари сурган Либерал-Демократик партия фаолларини жавобгарликка тортишга чақирганлар.\nХориждаги фаоллар муқобил президентлик сайлови ташкил қилдилар.\nИнтернетда Виртуал Сайлов комиссияси томонидан 12 номзод рўйхатга олинган.\nБироқ март ойи ўртасида Виртуал Сайлов комиссиясининг веб-сайти хакерлик ҳужумига тутилиб ишдан чиқди.\nЎзбекистондаги президентлик сайловига чекланган кузатувчиларини юборган Оврўпода Хавфсизлик ва Ҳамкорлик ташкилоти Ислом Каримовнинг номзоди яна бир марта илгари сурилиши қайси қонуний-ҳуқуқий меъёрларга асосланганини Тошкентдаги амалдорлардан аниқлашга ҳаракат қилган.\nШундан сўнг ОҲҲТнинг чекланган миссияси Ўзбекистондаги президентлик сайловига доир ўзининг ҳисоботини эълон қилди.\nЎзбекистон ҳукумати Ислом Каримов номзоди нега Конституцияга зид равишда яна президентликка қўйилгани тўғрисида биринчи бор изоҳ берган.\nҲисоботда шунингдек, феврал ва март ойларида бир гуруҳ ўзбекистонлик фаоллар Конституцион маҳкама, Бош Прокуратура, Сенат ва Марказий Сайлов қўмитасига мурожаат қилиб, Ислом Каримов номзодини рўйхатга олиш қонунга зидлиги айтишган.\nОврўпода Хавфсизлик ва Ҳамкорлик ташкилоти баёнотида "29 март куни ўтказилган сайловларда ҳақиқий мухолифат мавжуд бўлмаган ҳолатда сиёсий саҳнада жорий раҳбар сиймоси устуворлик қилган"и айтилди.\nСўнгги сайловда Ислом Каримовнинг 90, 39 фоиз овоз тўплагани эълон қилинди.\nИслом Каримов неча фоиз овоз билан ғалаба қилади?


Шаҳзода: "Ҳамма ўзи учун жавоб беради"\n15:38 / 21.09.2015\nБу хонанданинг исмини эшитганда, истарали инсон, иқтидорли актриса, ажойиб қўшиқчи, бир сўз билан айтганда, серқирра ижодкор сиймоси кўз ўнгимизда гавдаланади. Саҳнада ўзини тутиши, одамларни илҳомлантирувчи ижоди, қарашлари мухлислар учун доим жозибали кўринади, қизиқарли туюлади.\nҲа, хонанда Шаҳзода санъат оламида 15 йилдан буён анча “пишиб”, қўшиқлари ёшу қари учун бирдек манзур бўлмоқда. Тинимсиз ижод, хато ва камчиликларини вақтида англаб ўз устида ишлаши унинг етти кун давом этган 15 йиллик юбилей концерти мухлислари томонидан яхши кутиб олинишига катта ёрдам берди. Бугун хонанда билан суҳбатимиз ҳам айни шу мавзудан бошланди.\n— Юбилей концертингизни тақдим этишда қандай камчиликларга йўл қўйдим, деб ўйлайсиз?\n— Ҳар бир концерт дастури жуда кўп меҳнат талаб этади. 15 йиллик ижодимга бағишланган ушбу ҳисобот-концерти аввалгиларига нисбатан ўзгача ва эсда қоларли бўлиши керак эди. Дастурда миллийлик ва замонавийликни уйғунлаштиришга ҳаракат қилдик. Хатоларимга келсак.... (ўйланиб) тан оламан, жуда кўп хато қилдим. Ўз устимда ҳали кўп ишлашим керак экан. Шу билан бирга, «Тўрт қадам» номли қўшиғимни жонли ижро қилдим. Ўшанда мухлисларни алдаб бўлмаслигига яна бир бора амин бўлдим. Жонли ижро барибир бошқача экан-да.\n— Гапингизга қараганда, кейинги концерт дастурлари жонли ижрода бўларкан-да?\n— Албатта, жонли ижрода концерт дастури тақдим этиш ниятим бор. Бу йилги концертимда мухлислар жонли ижрони бошқача қабул қилишини англадим. Билдимки, қўшиқни чин қалбдан ижро этиш керак, ўшандагина мухлис зерикмайди.\n— Концерт дастурингиздаги монологда хиёнат, алдов, дугоналар бўҳтони, душманлар... хусусида тўхталдингиз... Айримлар бунга хонанда Райҳон билан муносабати сабаб, деб тушунди. Ростдан ҳам ҳозирда дўстлик риштаси узилганми?\n— Райҳон билан деярли 8 йилдан буён гаплашмаймиз. Бунинг ўзига яраша сабаби бор. Орамизда бир-икки муаммо юзага келган. Ҳаммаси ўтиб кетди. Ортда қолган гапларни қўзғашни ёқтирмайман. Биласиз-ку, ҳамма ўзича ҳақ. Шунинг учун унга соғлиқ тиладим. Ҳозир эса яхши-ёмон кунларимда ёнимда турадиган дўстларим ва яқинларим бор. Бошқаларга ҳам шундай дўстларни тилайман.\n— Бугунги кунда санъатда кимлар билан дўстсиз?\n— Санъаткорлардан Нилуфар Усмоновани айтишим мумкин. Энг яқин дўстим, сирдошим бу — турмуш ўртоғим. Оила қурганимизга 8 йил бўлди. Ота-онам ҳаётда қандай яшаш кераклигини, яъни кимлигимни ўргатган бўлишса, турмуш ўртоғим мени санъат оламида тарбиялади. Яна мен учун қадрли инсон, санъатда ҳамиша ёнимда ҳамроҳ, Даврон Муқимов. Укамдай бўлиб қолган, унга ишонаман.\n— Тадбирларда асосан «Тўрт қадам» қўшиғингизни жонли айтаркансиз. Менимча, бу қўшиғингизни бошқаларидан кўпроқ яхши кўрсангиз керак?\n— Йўқ, ҳар бир қўшиғим мен учун қадрли. Лекин «Тўрт қадам» ҳиссиётларимга яқин. Тўғри, қолганларининг ҳам ўзига яраша дарди бор. Аммо айнан, ушбу қўшиқда дардни кўпроқ ҳис қиламан.\n— Бирор қўшиғингиздан таъсирланиб, куйлай олмаган пайтларингиз бўлганми?\n— Ҳа, бўлган. «Тилайман», «Тирикманми?» қўшиғимдан таъсирланиб, кўзим жиққа ёшга тўлиб, айтолмаганман.\nКўпчилик «Нимага айнан шу қўшиқни йиғлаб ижро этасиз, сизни ҳаётингиздан олинганми», деб сўрашади. Бу борада кичкинагина сирни очишим мумкин, «О, Марям, Марям» филмини сценарийсини ўқиганимда, онамнинг ҳаётига ўхшашлиги учун менга жуда ёқган ва шу фильмда рол ижро этишни хоҳлаганман. Ундаги кундошлик қисматларини эмас, балки, фарғоналик рус тили ва адабиётидан дарс берадиган ҳамда чеварчилик билан шуғулланадиган оддий аёлни кўрдим. Онамнинг қисматидан хабарим бор. Шунинг учун мазкур фильмга ишланган саундтрек таронани тинглаганимда кўз ёшимни яшира олмайман.\nХабарингиз бўлса керак, бу йилги концертимда «Раҳмат ҳаёт» номли қўшиқ куйладим. Босиб ўтган ҳар бир қадамим, ортда қолган изларим, дўст-душман, хуллас, ҳаммасига рўбаро қилган ҳаётга раҳмат тариқасида айтишни истагандим. Бу истакни шоир Якзонга шеър қилиб берди.\n— Кўпчилик билан дуэт куйлагансиз. Дуэтдошни қандай танлайсиз?\n— Дуэтдош танламайман. Ҳамиша дуэтдошларимнинг ўзлари таклиф билан чиқишган. Дуэтларим яхши чиқяпти (кулади).\n— «Chikko» ва унинг давоми «Chikkito» иккинчи ўғлингизга аталган экан...\n— Шу қўшиқни куйлаганимда иккинчи ўғлим Холид ҳали туғилмаганди. «Chikko» италянча сўз бўлиб, «ниҳол» деган маънони англатади. Буни Италияга борганимда билиб, шу ном билан қўшиқ куйлаш истаги пайдо бўлган. Лекин ўғлимни бундай ном билан эркалатмайман. Бу қўшиқ учун оддий бир ғоям эди, холос.\n— Сўнгги пайтларда кўплаб хонандаларнинг саҳнадаги кийиниш маданияти кўп муҳокама қилинмоқда. Хусусан, Лола. Сизнинг бунга муносабатингиз қандай?\n— (узоқ ўйланиб) Менимча, сабаби ёшлик. Тан оламан, ўзим ҳам 25-26 ёшдалигимда ёшларбоп, замонавий кийинишга ҳаракат қилганман. Ўшанда атай очиқ-сочиқ кийиниб юришни ният қилмаганман, албатта. Инсоннинг одоби кийимидамас, ички дунёсида бўлиши керак, деб ўйлайман. Ҳеч қачон ҳеч кимни муҳокама қилишни хоҳламайман. Ҳамма ўзи учун жавоб беради. Лолага келсак, у ҳам ҳозир ёшларча фикрлаяпти. Сал каттароқ бўлганида тушуниб етади.\n— Шахсий имиж борасида кимлар билан ишлайсиз?\n— Ҳеч ким билан ишламайман. Ўз имижим устида ўзим бошқотираман. Лекин Илмира, Дилдора Қосимова каби дизайнерлар, визажистлардан Яна, Беҳзод билан доимий ҳамкормиз.\n— 5 йил аввал матбуот анжумани ўтказганингизда, «Ҳеч қачон хонанда бўлишни орзу қилмаганман, шоу-бизнес вакиласи эмасман», деган экансиз. Ҳозир ҳам шундай фикрдамисиз?\n— Мен санъаткормасман, деб айтмайман. Мен қўшиқчиман, ишлаяпман, ҳаракат қилаяпман.\n— Демак, ҳалиям ўша фикрдасиз?\n— Шоу-бизнес вакиласи эмасман, деган фикримда қоламан.\n— Айни пайтда Ўзбекистон давлат санъат ва маданият институтининг театр танқидчилиги бўлимида ўқиётган экансиз. Қизиқ, хонанда бўлиб нега айнан театр танқидчилигини танладингиз?\n— (Уялиб кулди) Ҳозир, академик таътилдаман. Театр танқидчилиги соҳамга яқинроқ. Кинофильм ва театр бўйича кўпроқ билимга эга бўлишни истайман. Шунинг учун шу ерда таҳсил олишни танлагандим.\n— Кинофильмларда ҳам роль ижро этгансиз. Қайси актёрни ўзингизга партнёр, деб биласиз?\n— Партнёрларни асосан, режиссёр тайинлайди. Лекин сценарийни танлайман. Аввал ҳижжалаб ўқиб, маъносини, натижасини ўйлаб кейин розилик билдираман. Балки шунинг учун сўнгги кунларда фильмларда роль ижро этмаётгандирман. Ўша «Фотима ва Зуҳра», «Мажруҳ» каби қизиқ, бир-бирига ўхшамайдиган фильмлар бўлса ўйнардим.\n— Психологиядан ҳам хабарингиз бор экан. Шунга қарамай, қаттиқ тушкунликка тушган пайтларингиз бўлганми?\n— Саҳнада, ҳаётда доим кулиб юрганим, ижтимоий тармоқларда турли кайфиятни кўтарувчи сўзларни ёзганим билан тушкунликка тушаман, албатта. Лекин дардимни достон қилмайман. Олдинлари ҳар бир миш-мишга эътибор бериб, йиғлаб, сиқилиб юрардим. Ҳозир эътибор бермасликка ҳаракат қиляпман.\n— Ҳақиқатдан ҳам сиз ҳақингизда жуда кўп миш-мишлар юради...\n—Ҳа, тўғри айтасиз, ўзим ҳақимда жуда кўп миш-миш эшитаман (кулади). Яқинда мени ўлдига ҳам чиқаришди. Эшитиб ҳайрон қолдим. Бир ўлиб, қайта тирилдим-да.\nКўпчилик хонандалар: «Мен ҳақимда миш-мишлар бўлаяптими, демак, мен ҳали кимгадир керакман, ижод қилаяпман» деб айтишади. Бу мен учун нотўғри фикр. Мен миш-мишларни эмас, ҳақиқатни ёқтираман.\n— Кўпинча мухлислар билан расмга тушишдан бош тортасиз, нега?\n— Йўқ ундай эмас, фақат эркаклар билан суратга тушмайман (кулади). Чунки бир кун халқ хизматида бир йигит ёнимга келиб, бирга расм тушишимни сўради. Орадан вақт ўтгач, ўша бола: «биз Шаҳзода билан севишиб юрамиз, мана, суратда ҳам ўтиришдамиз, кўп кўришамиз...» каби «севги қиссаси»ни битиб, газетага берган. Ва бу катта мақола қилиб чоп этилган. Сўнг миш-мишлар «болалаб кетди». Шу-шу эркаклар билан суратга тушмайдиган бўлдим. Асосан, аёллар ва болалар билан тушаман.\n— Оила даврасида бўлишга ҳам вақт ажратасизми?\n— Иккинчи ўғлим Холид дунёга келишигача кўп вақтим ижод, иш билан ўтарди. Ҳозир вақтимни кўпроқ фарзандларим билан ўтказишга интиламан. Тезроқ ишим тугасаю, уйга бориб оилам даврасида, ўғилларим билан суҳбатлашсам дейман. Ҳатто турмуш ўртоғимга бир кундан ортиқ гастроль сафари режалаштирманг, бўлмаса бормайман, дейман.(кулади)


Москвада қўлга олинган франциялик тадбиркор Эрик Кокини, "Мир" телеканали лавҳасидан олинган ТВ-скриншот.\nАввал бир муддат Ўзбекистонда яшаган бу одам шериклари билан бирга бир неча йил мобайнида хорижий давлатлар, молиявий тузилма ва банклар томонидан ажратилган ва йирик инвестицион дастур ва лойиҳаларни молиялаштиришга мўлжалланган маблағларни ўзлаштиргани иддао қилинаяпти.\nАгентлик раҳбари Даниил Кислов Россия Ички ишлар вазирлиги Ниццадан учиб келган ва Шереметьевода қўлга олинган жаноб Коконининг шахсини нима учун очиқламагани ўзи учун тушунарсиз эканини айтди.\n- Ички ишлар вазирлиги ҳам, кеча бу хабарни кўчириб босган Россия оммавий ахборот воситаларининг биронтаси ҳам бу одамнинг исмини очиқ ёзмагани жуда қизиқ. Аммо бизнинг Тошкентдаги манбаларимизга бу одамнинг Эрик Кокини экани дарров тушунарли бўлди. Гап шундаки, бу одамни ўзбекистонлик тадбиркорлар, журналистлар, дипломатлар ёки Ўзбекистон-Франция алоқаларига озми-кўпми дахли бўлган кишиларнинг ҳаммаси жуда яхши танийди. У 90-йиллар охири ёки 2000 йиллар бошларидан бошлаб Ўзбекистонда қарийб ўн йилча ишлаган ва у ерда Франциянинг турли фирмаларини тамсил этган. Агар Интернетни синчиклаб қараб чиқсангиз, унинг гоҳ у фирма, гоҳ бошқа фирма вакили сифатида намоён бўлади. Тошкентдаги манбаларимиздан бири бу киши аниқ Эрик Кокони экани ҳақида ёзди ва биз учун фақат бунга объектив исбот топиш иши қолди. Кеча оқшом уни “Мир” телеканали кўрсатганидан кейин биз унинг ўша одам эканига амин бўлдик, - дейди Даниил Кислов.\nДарҳақиқат, Интернет тармоғида Эрик Кокини исмли фаранг тадбиркорининг Ўзбекистонда турли ширкатлар тамсилчиси бўлганига оид кўплаб маълумотлар бор. Ўзбекистон оммавий ахборот воситаларидан айримлари эса аввалроқ бу одамни ҳатто Ўзбекистоннинг Франциядаги фахрий консули ўлароқ тақдим этиб келганлар.\nФарғона.news ахборот агентлиги раҳбарининг қайд этишича, жаноб Кокини яқин-яқинларгача Ўзбекистондаги юқори доираларда таниқли одам бўлган.\n- Манбаларимиздан бирининг айтишича, Тошкентда Эрикнинг хонадонида меҳмон бўлиб, ундан совға-салом олмаган биронта ҳам дипломат ёки вазир йўқ. Биз Ўзбекистонда бизнес коррупцияга оид қандайдир моделларга асосланганини яхши биламиз. Аммо биз доим Ўзбекистонда хорижий сармоядорлар коррупциянинг ошкор қилинмайдиган қоидаларига кўра ўйнашга мажбур экани ҳақида далил-исботларга эга бўлишни истардик. Эрик шулар ҳақида батафсил гапириб бериши мумкин бўлган одам эди, деб ўйлайман, - дейди Даниил Кислов.\n“Фарғона.news нашрининг кечаги хабарида Эрик Кокини Ўзбекистон президентининг тўнғич қизи Гулнора Каримова билан ҳамкорлик қилганига оид айрим маълумотлар ҳам берилган, сиз Эрикнинг Гулнора билан алоқаларига оид нималарни биласиз?” деб сўраймиз Даниил Кисловдан.\nБу саволга жавобан суҳбатдошимиз Гулнора Каримова билан Эрик Конини ўртасидаги муносабатлар юзасидан ўз тасарруфида бирор ҳужжат йўқлигини, лекин бу маълумотлар ишончли манба сўзларига таянган ҳолда ёйинланганини маълум қилди.\n- Манбаларимизнинг айтишича, Кокини Ўзбекистон президентининг қизи Гулнорага француз атирлари дунёси эшикларини очиб берган одамлардан бири ёки асосий одам бўлиб ҳисобланади. Биз Гулноранинг “Guli” бренди остида Франциядаги атир-упа фабрикаларида чиқарилган атирлар муаллифи эканини биламиз. Французларнинг олдига бориб, “мен ўз атирларимни чиқармоқчиман” деб айтиш билан бу иш осонгина амалга ошиб қолмайди. Бу ерда қанақадир лоббичи керак, сизни у ёққа олиб кирадиган одам керак. Биздаги маълумотларга кўра, Эрик айнан шунақа одам бўлган. Умуман олганда, ўзбек-француз бизнес алоқаларига келсак, бу бизнеснинг катта қисми сўнггги пайтларгача Гулноранинг назорати остида бўлган. Бир неча бутиклар, шу жумладан, француз бренд моллари сотиладиган бир қанча дўконлар шулар жумласидандир. Биздаги маълумотларга кўра, бу ишда Эрик Гулнорага жуда фаол ёрдам берган, унинг манфаатлари ёювчиси бўлиб хизмат қилган, - дейди Даниил Кислов.\nРоссия Ички ишлар вазирлиги матбуот хизматининг сешанба кунги хабарида Ўзбекистон ҳуқуқ-тартибот идоралари қидирувда бўлган шахснинг (яъни Эрик Кокинининг – таҳр.) Москвада қўлга олингани ҳақида хабардор қилингани, бу одамни Ўзбекистонга экстрадиция қилиш масаласи ҳал қилинаётгани айтилади.\nАйни пайтда Фергана.news ахборот агентлиги раҳбари Даниил Кислов Эрик Кокинининг Тошкентга топширилишига шубҳа билан қарамоқда.\n- У Франция фуқароси, бундай шароитда уни Ўзбекистон талабига кўра экстрадиция қилиб юборишларига унча ишонмайман. Менимча, уни бериб юборишмайди. У Интерпол орқали қидирувга берилмаган бўлиши керак, акс ҳолда, уни Франциядан ҳам чиқаришмасди ёки бошқа бир жойда тутишган бўларди. У ҳатто Россия ва Ўзбекистон ўртасидаги давлатлараро келишув асосида қидирувга берилган бўлса ҳам, уни бериб юборишмайди, деб ўйлайман, - дейди Даниил Кислов.\n2011 йили Франция ва Ўзбекистон ўртасидаги савдо-иқтисодий алоқаларни ривожлантиришга қўшган ҳиссаси учун Эрик Кокинини тақдирлаган Франциянинг Тошкентдаги элчихонаси вакиллари ҳозирча бу тадбиркорга оид бирор изоҳ берилмаслигини маълум қилишди.\nФранциянинг Москвадаги элчихонаси матбуот хизмати вакиласи эса Шереметьевода қўлга олинган ниццалик тадбиркор ҳақида ҳозирча ҳеч нима билмаслиги, саволларимизга дабдурустдан жавоб бера олмаслиги, бу масала юзасидан кейинроқ изоҳ берилиши мумкинлигини айтди.


Аргентина ботқоқларида сирли орол топилди\n13:39 / 01.09.2016\nGoogle Maps’да сирли орол кўринмоқда. У Аргентинада – Буэнос Айрес яқинидан оқиб ўтувчи Парана дарёсининг ботқоқ манбаида жойлашган. Оролнинг координаталари: 34°15'07.8'S 58°49'47.4"W – истаган киши харитадан уни топиши мумкин. Бу оролни Нью-Йоркда яшовчи гидротехник-муҳандис Ричард Петрони топди. У маҳаллий киноҳужжатчилар Сержио Неспилерм ва Пабло Мартинес билан сирли оролни қидиришга отланди. Уни биринчи марта топишнинг иложи бўлмади, тадқиқотчилар ҳолдан тойиб, орқага қайтишди. Бироқ кейинги экспедиция муваффақиятли якунланди.\nОролни “Кўз” дея номлаган тадқиқотчилар унинг мутлоқ доира шаклида эканлигини таъкидлашмоқда. У ўзидан бироз каттароқ диаметрда бўлган бошқа бир доира ичида жойлашган – унинг ичида ҳаракатланиб айланади. Оролнинг атрофидаги сув шаффоф ва совуқ – қолган ботқоқдан анча совуқ. Ички доиранинг диаметри 119 метрдан иборат. Маҳаллий аҳоли сирли орол ҳақида билар, лекин унга яқинлашишга журъат этолмайди. Улар бу ерда илоҳий мавжудот яшашига ишонишади.\nПетрони ва унинг жамоаси Google Maps (харита) архивини кўздан кечириб, 2003 йилда оролнинг бўлганлигини аниқлашди.\nТадқиқотчилар “Кўз”ни илмий ускуналар билан янада батафсил ўрганишни режалаштиришмоқда. Улар бунинг нима эканлиги ва қачон ҳамда қандай пайдо бўлганлигига қизиқишмоқда. Ҳозирда улар навбатдаги экспедицияга пул йиғишмоқда. Улар тадқиқотга ким 5 минг доллар ажратса, натижаларни биринчилардан бўлиб билишига ваъда беришди. 10 минг доллар эвазига эса, экспедицияда иштирок этиш мумкинлиги маълум қилинди.\nУфологлар эса тадқиқотсиз ҳам вазият аниқ эканлигини билдиришди. Уларнинг фикрича, орол – қопқоқ, унинг остида – “учар ликопча” ёки ўзга сайёраликлар базасига олиб борувчи сувости йўли мавжуд.


Антропология - Бу нима? - Онлайн Тиббий Энциклопедия MedLife.Uz\nАнтропология [антропо… ва ..логия] – одамнинг келиб чиқиши ва эволюцияси, одамзод ирқларининг пайдо бўлиши, одамнинг тана тузилишидаги нормал фарқ-тафовут, ўзгарувчанлик ҳақидаги фан. Антропология ижтимоий фанларга жуда яқин турадиган биология соҳасидир.\nАнтропологияга доир фикрлар бундан бир неча минг йил илгари пайдо бўлганига қарамай, у фан сифатида фақат 19-а. нинг 2-ярмидан шакллана бошлади. Антропологиянинг муҳим соҳаси – одам организмининг тузилиши ва ривожланишига таъсир қиладиган физиологик, биокимёвий ва генетик омилларни ўрганадиган бўлими – «Одам биологияси» деган умумий ном билан 20-а. ўрталридан бошлаб ривожланди. Одамнинг пайдо бўлишида фақат табиат оламининг қонунияларигина эмас, балки ижтимоий омиллар ҳам муҳим роль ўйнаган. Одам пайдо бўлгандан Ҳоз. ҳолатигача унинг бутун ҳаёти ижтимоий жамиятнинг ривожланиш конунияти билан чамбарчас боғланган. Антропологиянинг фан бўлиб ривожланишида табиат ва жамият тўғрисидаги фанлар ижобий роль ўйнади. Замонавий фан нуқтаи назаридан айтганда, антропология қуйидаги учта катта бўлимдан иборат: 1) одам морфологиси; 2) антропогенез; 3) ирқшунослик (этник антропология). Морфология одамнинг жисмоний тузилишидаги белгиларнинг ёш, жинс, касб ва ташқи шароитга қараб ўзгаришини тушунтириб беради. Ирқшунослик одамзод ирқларининг келиб чиқиш даври ва сабабларини, уларнинг Ер юзига тарқалишини изоҳлаб, этногенез муаммоларини ечишга ҳам ўз ҳиссасини қўшади. Антропология ўзининг турлича текшириш усулларига (антропометрия, остеометрия, краниометрия) ва кўп хил асбобларига эга. Антропология биология фанининг фақат назарий соҳаси бўлибгина қолмай, амалий аҳамиятга эга бўлган соҳаси ҳамдир. Унинг далилларидан кўп соҳаларда, жумладан, тиббиётнинг ҳар хил соҳаларида (масалан, одамнинг жисмоний ўсишини ўрганишда), шунингдек, суд экспертизасида фойдаланилади.\nТуркистон ўзининг географик ўрнига кўра узоқ ўтмишда мураккаб ирқий ва этник жараёнларни бошидан кечирган, шунингдек, қўшни халқларнинг хам тарихий тақдирларини белгилаб беришда катта роль ўйнаган. Бу ўлка, хусусан, Ўзбекистон халкларини антропологик жиҳатдан ўрганиш 20-й. ларда ривожланди. Бу ишда Ўрта Осиё давлат ун-ти антропология кафедраси асосчиси ва доимий раҳбари Л. В. Ошаниннинг хизмати катта бўлди. Унинг рабарлигида Туркистон бўйлаб 29 антропологи экспедициялар уюштирилди. Л. В. Ошанин ва унинг шогирдлари (В. Я. Зезенкова, Қ. Н. Нажимов)нинг саъй-ҳаракатлари натижасида Туркистон антропологик жиҳатидан 3 вилоятга ажратилди. Амударё ва Сирдарё оралиғида яшовчи ўзбеклар ва тожиклар ер юзидаги мавжуд уч иркнинг (европеоид, негроид ва монглоид) бири – европеоид ирқининг «Ўрта Осиё икки дарё оралиғи типи»га мансуб деб топилди. Москвалик антрополог А. И. Ярхо бу ирқий «Помир-Фарғона тили» деб атади. Фарғона водийсидаги Селунғур ва Сурхондарёдаги Тшиктош ғорларидан топилган қад. аждодларимиз қолдиклари туфайли Ўзбекистон Африка ва Олд Осиё ҳудудлари билан бир қаторда, Ҳоз. замон одамларининг пайдо бўлиши жараёни юз берган ҳудудлар таркибига киритилди ва бу хулоса фанда узил-кесил исботланган. Ўзбек халқига хос «Ўрта Осиё икки дарё оралиғи тилининг шаклланиш даври, макони ва тарихи масалаларида фанда яқингача ягона фикр йўқ эди. Бир гуруҳ олимлар бу ирқий тип бундан 6-8 минг йил илгари шаклланди деса, бошқа бир гуруҳ мутахассислар бу воқеа бундан 3 минг йил илгари содир бўлди дейишди. Учинчи гуруҳ олимлари эса уни 16-а. да шаклланди деб ҳисоблар эдилар. Ўзбек антропологлари (Т. Хўжайов)нинг узоқ йиллик изланишлари натижасида, жуда бой антропологик материаллар асосида бу тип бундан 2200-2300 йил илгари шакллана бошлаганлигини исботладилар.\nФизиология ва биофизика институти


Kutubxona - Milorad Pavich. Buyumlarning asl holati (hikoya) / Kiril\nSiz shu sahifadasiz: Milorad Pavich. Buyumlarning asl holati (hikoya) / Kiril\nАсар номи Буюмларнинг асл ҳолати (ҳикоя)\nБуюмларнинг асл ҳолати (ҳикоя)\nУрушнинг дастлабки йилларида Югославияда бир тўп қочоқлар немислар босиб олган ҳудудлардан чиқиб кетишга уринишди. Мамлакатнинг италияликлар забт этган қисмида, ҳатто лагерларидаям шимоли–шарққа қараганда аҳвол бирмунча яхшилиги кўриниб турарди.\n1942 йилнинг баҳорида Албанияга қараб йўлга чиққан қочоқлар орасида икки нафар эркак ва бир аёл бор эди. Уларнинг паспорт ва қолган бошқа ҳужжатларидаги расми, муҳрлари рисоладагидай бўлса ҳам йўл бўйи кўп қийинчиликларга дучор бўлишди. Эркаклардан бири – баланд бўйли, кекса кишини Првуд Балочевич деб аташарди. Елкасида кабоб сихига ўтказилган карамни кўтариб, хаёлчан ва жим борарди. У йўл бўйи дарахтлар билангина ҳол-аҳвол сўрашди. Иккинчи қочоқнинг исми шарифи паспорт бўйича – Матия Врана, унинг ёшини аниқ айтиш қийин, белига камари остига озроққина балиқ уни боғлаб олганди. Анастасия Делянович исмли ёш ва гўзал аёлнинг ёнбошида осилиб тушган иккита узун қўлқоп буғдой дони билан тўлдирилган. Унинг паспортида ҳомиладорлиги қайд этилган, бу кўзга ҳам ташланиб турарди. Қочоқлар Рудникдан ўтиб, Ибара водийси орқали Косовога қиялаб тушдилар. Дам олиш учун тўхташар экан, бир деҳқондан қайнаган сув олиб, унга тўғралган карам, балиқ унидан солиб, шўрва тайёрлашди. Қочоқлар Косоводан олислашишар экан, оёқ кийимларини ечиб, орқасини олдга қаратиб кийишди, мўлжалдаги йўлни яёв босиб ўтишди. Тоққа кўтарилишса, оёқ излари тоғдан тушаётган одамнинг изларидай бўлиб турарди. Бироқ уларни тез орада қўлга тушириб, Италиядаги унча катта бўлмаган сузиш лагерига олиб боришди. Лагерни немисларга хизмат қилувчи маҳаллий аҳоли қўриқларди. Эркак ва аёлларнинг ҳужжатларини текшириш учун қандайдир марказий немис идорасига жўнатишди. Бу лагерда қочоқлар ўзлари кўзлагандан ҳам узоқроқ қолиб кетишди, бу орада лагер қутволи, горнизондаги қўриқчилар бир неча марта алмашинди.\n1943 йилнинг охирларида икки нафар эркак ва аёлнинг лагерга келиши ҳақидаги гувоҳнома қўлга текканида аёл аллақачон фарзанд кўрганди. Балочевич ва Врананинг ҳужжатлари Анастасия Деляновичникига қараганда анча вақтли тайёр бўлди.Италиядан чиқиб кетиш визасини эркаклар лагердаги қолган қочоқларнинг катта қисми билан биринчилардан бўлиб олишди. Лагерни тарк этаркан, Анастасия ва унинг ўғлини ёнларига олишди. Ҳужжатлар текширилаётганда номувофиқлик юз берди: паспортда аёлнинг ҳомиладорлиги кўрсатилган, айни пайтда Анастасия Делянович оғироёқ эмас, бунинг устига, паспортдаги сана ҳам чаплашиб кетганди. Нечоғлик тушунтиришга уринишмасин, аёлни лагерда қолдиришди, паспортдаги ёзув нарсаларнинг асл ҳолатига тўғри келмасди.\nБолани олиб лагерни тарк этган икки нафар эркак Враж ҳудудида қолган аёлнинг сирли гўзаллигини узоқ вақтгача унутишмади. Аёл пичоқни қандай ушлаганини, киприкларининг узун ва қайрилганини, куйлаганда овозидан таралган тўлқинни эслаб, такрор-такрор ҳайратланишди. Катта ва юмшоқ нонни қандай кесганини, иссиқ нон ҳароратини кўкрагига босиб иссиқ, майин хўрсинганини, маҳзунликлар аёл кўксига бир маромда сингиб кетганини кўз олдига келтиришди. Сўнг ҳар қайсиниси бир бўлакдан нон олишди. Кейинроқ шуларни лагерда ҳеч қандай нон ҳам, пичоқ ҳам бўлмагандек хаёлда жонлантиришди.\nТасвир нарсаларнинг асл ҳақиқатига номутаносиб эди.\n"http://www.kutubxona.com/wiki/index.php?title=Milorad_Pavich._Buyumlarning_asl_holati_(hikoya)_/_Kiril&oldid=14532" dan olindi


«Муқаддас Китоб нималарга ўргатади?» китобидан фойдаланиш\nТИЛИДА ЎҚИШ абе абуи адангме аймара албан алур амхар арабча арман аука африкаанс ачоли баск басса (Камерун) батак (каро) батак (сималунгун) батак (тоба) бауле бенгала бете биак бикол бислама болгар бошқирд бразилия имо-ишора булу ваиунаики валенсий валлий валяйта везу венгер венда вьетнам га галисий ган гереро герзе гокана грек гренланд грузин гуарани гужарати дат даяк нгаджу деху дигор занде зулу ибан ибанаг ибинда иврит игбо илоки инглиз индонез исланд исоко испан итальян ишан йоруба йулу кабувердьяну кана каннада каонде карен (сго) карифуна каталан качиквел (ғарбий) квангали кекчи кечуа (Анкаш) кечуа (Аякучо) кечуа (Боливия) кечуа (Имбабура) кечуа (Куско) кечуа (Чимборасо) кикамба киконго кикуйю килуба кимбунду киньяруанда кипенде кирибати кирунди киси кисонге киче конго корейс коса кпелле креол (Гаити) креол (Маврикий) крио куаньяма курд курмонжи (Кавказ) курд курмонжи (кирилл ёзувида) кхмер кьянгонде ламба лаос латиш ленже лингала литва лози луганда лунда луо лўли (Македония) лўли (Македония) кирилл ёзувида лўли (жанубий Греция) майя македон макуа малагаси малайя малаялам мальта мам мапуче маратҳ масатек (Уаутла) мбунда менде мизо михе миштек (Герреро) монгол море мьянма навахо науатль (Герреро) науатль (Хуастека) науатль (шимолий Пуэбла) науйтль (марказий) нгангуела нгаубере ндау ндебеле ндебеле (Зимбабве) ндонга немис неосоломоник непал нзема ниас нидерланд норвег ньюнгве ньянека ньянжа озарбайжон озарбайжон (кирилл ёзувида) окпе олуконзо оромо осетин отетела отоми (Мескиталь водийси) пангасинан панжоб папьяменто (Кюрасао) пижин (Камерун) пижин (Нигерия) поляк португал португал (Португалия) ротума румин руньянкоре рус руторо руунд самар-лейте самоа сангир санго сапотек (истмус) сапотек (лачигири) сарамакка свати себуан сейшель креол сена сепеди серб серб (лотин ёзувида) сесото (Лесото) сидама сингал словак словен соли сранан-тонго суахили суахили (Конго) судан тагал таити тай тамил тандруй тараскан тви телугу тетум (Дили) тив тиграй тлапанек тожик ток-писин тонга тотонак тотор тохолабал тсвана тсонга тувалу тумбука турк туркман уйғур (кирилл ёзувида) украин умбунду урду урхобо фарер фижи фин фон форс француз хауса хилигайнон хинди хитой (путунхуа, анъанавий) хитой (путунхуа, соддалаштирилган) хмонг хорват цельталь цоцил чабакано чех чилуба читонга читонга (Зимбабве) читонга (Малави) чичева чичемба чияо чокве чол чуваш шарқий увеа швед шитсва шона эве эдо эстон эфик яван япон ўзбекча қирғиз қозоқ қуйи немис\n«Муқаддас Китоб нималарга ўргатади?» китоби ҳали ўзбек тилида бўлмаса-да, у ва «Таълимотлар» китоби бир-бирига ўхшашади. Иккаласи ҳам таълим бериш асбобларимизга киради ва битта хабарни етказиб, ўша-ўша тартибда ёзилган. Лекин «Муқаддас Китоб нималарга ўргатади?» китобининг сўзлари соддароқ ва тушунишга осонроқ тарзда ёзилган. Ушбу китоб «Таълимотлар» китобини тушунишда қийналадиган кишилар учун мўлжалланган. Иловаларнинг ўрнига «Муқаддас Китоб нималарга ўргатади?» китобида изоҳлар бор. У ерда асосий матнда учрайдиган баъзи ибора ва тушунчалар содда тилда таърифлаб берилган. Бу адабиётнинг бобларида кириш саволлари ва такрорлаш рамкаси йўқ. Аксинча ҳар бир боб, асосий матнда муҳокама қилинган Муқаддас Китобдаги ҳақиқатларнинг қисқа баёни билан тугайди. Бу китобни ҳам «Таълимотлар» китоби сингари нафақат қайсидир ой давомида, балки истаган пайтда тарқатиш мумкин. Тадқиқ ўтказаётиб, қандай қилиб «Муқаддас Китоб нималарга ўргатади?» китобининг афзалликларини қўлласа бўлади?\nҚИСҚА БАЁН. Тадқиқ ўтаётганда «Таълимотлар» китобидан хатбошини ўқиб, кейин савол бериш усули кўпчилик учун қулай. Лекин қизиқувчи тилни яхши билмаслиги ёки бу тилда яхши ўқий олмаслиги мумкин. Бундай вазиятда, сиз «Муқаддас Китоб нималарга ўргатади?» китобидан фойдалансангиз бўлади. Бобнинг қисқа баёнлари ёрдамида тадқиқ ўтказишингиз ва қизиқувчини асосий матнни ўзи ўқишига ундашингиз мумкин. У ерда келтирилган ҳар бир ҳақиқатни тахминан 15 дақиқа давомида муҳокама қилса бўлади. Қисқа баёнларда асосий матнда учрайдиган тафсилотлар бўлмагани учун, таълим берадиган инсондан қизиқувчининг эҳтиёжларини инобатга олиб, яхши тайёргарлик кўриш кутилади. Агар ваъзгўй асосий матн ёрдамида тадқиқни ўтказса, қисқа баёнлардан такрорлаш учун фойдаланса бўлади.\nИЗОҲЛАР. Изоҳдаги иборалар ва тушунчалар асосий матндаги тартибда келтирилган. Ваъзгўй тадқиқ пайтида изоҳлардан фойдаланиш ёки фойдаланмасликни ўзи ҳал қилиши мумкин.


Қамашилик алиментдан қарздор отанинг 2 бош оти хатлангач, қарийб 12 миллионлик қарзини тўлаб берди — ZiyoNews.uz\nҚамашилик алиментдан қарздор отанинг 2 бош оти хатлангач, қарийб 12 миллионлик қарзини тўлаб берди\nҚамашилик алиментдан қарздор ота Д.Т.нинг 2 бош оти МИБ Қамаши туман бўлими ходимлари томонидан хатлангач, бир нафар фарзанди таъминоти учун тўлаб бериши керак бўлган 11 миллион 734 минг 480 сўм тўлиқ тўлаб берилди. Бу ҳақда “Қашқадарё зиёкори”га МИБ Қашқадарё вилоят бошқармаси матбуот хизмати хабар бермоқда.\nМИБ матбуот хизмати хабарига кўра, фуқаролик ишлари бўйича Ғузор туманлараро судининг 2013 йил 3 апрелдаги қарорига асосан фуқаро Д.Т.дан ундирувчи С.Қ. фойдасига бир нафар фарзандининг моддий таъминоти учун Д.Т.нинг ҳар ойлик иш ҳақи ва бошқа даромадларининг 25 фоизи миқдорида алимент ундириш белгиланган. Аммо фуқаро шу вақтга қадар умуман алимент тўламаган. Ижро ҳаракатлари давомида қарздор Д.Т.нинг 2016 йил 2 январгача бўлган қарздорлиги 11 миллион 734 минг 480 сўм эканлиги маълум бўлган. Бу давр мобайнида қарздорнинг қарздорлиги ҳақида тегишли ташкилотларга мунтазам сўровномалар юборилган бўлса-да, қарздор Д.Т. номида ҳеч қандай мол-мулклар йўқлиги аниқланган.\n2019 йилнинг 28 июнида Д.Т.нинг яшаш хонадони ҳамда ёрдамчи хўжаликлари қайта кўздан кечирилганда, болали «тўриқ қашқа» оти мавжудлиги аниқланади. Мазкур вазиятда Бюронинг Қамаши туман бўлими давлат ижрочилари икки бош отни хатлаш тўғрисида далолатнома расмийлаштириб, тегишли тартибда реализация қилиш учун олиб кетади. Қарздор Д.Т. эса бу вазиятда отидан ажралиб қолмаслик учун қаердандир 11.734.480 сўм пулни топиб, алиментдан бўлган қарздорлигини тўлиқ қоплади. Шунингдек, алимент пулини ўз вақтида тўлаб боришга ваъда берди.\nФоторепортаж: Интернетда шов-шув бўлган Деҳқонободдаги жинкўприклар


Эҳтиёт бўлинг, машинангиз тўхташ жойида ҳам хавфли бўлиб қолаверади\n15:31 / 17.06.2016\n16 июнь куни АҚШнинг Ҳоустон шаҳрида 3 ёшли болакай автомобиль ичига қамалиб қолиши оқибатида ҳаётдан кўз юмди. Гап шундаки, болакай уйи яқинида турган машинанинг ёпилмаган олд эшигидан кириб, орқа ўриндиғига ўйинчоғини олиш учун ўтган.\nАммо орқа эшикдаги ҳимоя қулфи сабаб, у эшикни очолмаган, деб маълум қилган Ҳоустон полиция департаменти матбуот котиби.\nШу куни Ҳоустонда ҳаво ҳарорати жуда иссиқ бўлиб, 35 даражадан ошиқроқ бўлган. Оила аъзолари, болакайни охирги маротаба кўрганларидан 30-45 дақиқалар ўтиб, машинанинг ортида юрак ҳуружи билан курашиб ётган ҳолатда топишган. Оила аъзоси унга биринчи ёрдам кўрсатишга, сунъий нафас олдиришга ҳаракат қилган. Зудлик билан қутқарув хизматига қўнғироқ қилинган.\nАммо болакай Lyndon B. Johnson шифохонасига олиб борилганига қарамай, ўша ерда унинг жони узилган.\nШунга кўра, шаҳар полиция маҳкамаси, иссиқ кунларда машина эшигини ёпишда диққатли бўлиш ҳамда фарзандларни қаровсиз қолдирмасликни тавсия қилмоқда. Текширув ишлари давом этаяпти.


Ello, world: янги ижтимоий тармоққа 500 долларлик рухсатнома олиш керакмикан ? - XABARDOR.UZ\nEllo, world: янги ижтимоий тармоққа 500 долларлик рухсатнома олиш керакмикан ?\nEllo ни Facebook нинг "қотили" деб аташади. Ушбу янги, истиқболи порлоқ бўлган ижтимоий тармоққа фақатгина инвайт (пуллик рухсатнома)лар орқали кириш мумкин. Шундай бўлсада уларга талаб жуда катта. Соатига ўн минглаб инвайтга талаб тушади. Уддабурон фойдаланувчилар аллақачон инвайтларни eBay онлайн-аукционида сотишни бошлаб юборишган. Қуйида Ello ўзи нима эканлиги ва бошқа ижтимоий тармоқларнинг ундан хавотирланишларига ўрин бор-йўқлиги ҳақида ойдинлик киритишга ҳаракат қиламиз.\n"Ello – бу оддий, чиройли ишланган ва рекламадан холис бўлган ижтимоий тармоқдир" деб ёзадилар унинг асосчилари. Асосий урғу "рекламадан холис" деган иборага қаратилади. Ушбу ижтимоий тармоқнинг кичкинагина манифести (чорлов сўзлари) бошидан охиригача рекламага қарши сўзлар билан тўла. У "Ижтимиоий тармоқлар реклама берувчиларга тегишли" деган сўзлар билан бошланиб, "Сиз маҳсулот эмассиз" деган сўзлар билан якунланади. Қолган сўзларнинг мазмунини манифестни ўқимай туриб ҳам тушуниб олиш мумкин.\nУнда Ello қандай қилиб даромад кўрмоқчи? Бу ҳақда ушбу янги лойиҳанинг асосчиси Пол Будниц Business Insider нашрига берган интервьюсида қуйидагича маълумот беради. Унинг сўзлари бўйича, ижтимоий тармоқнинг бизнес-модели унинг оддийлигига асосланган, яъни ундан фойдаланувчи одамлар вақти келиб қўшимча имкониятларга муҳтожлик сеза бошлайдилар. Ана шу қўшимча имкониятларга улар пул тўлайдилар. Мисол учун, фойдаланувчи бир логин остида бир неча аккаунтни бошқаришни истаб қолса, унда у бу хизмат учун бир неча доллар тўлашига тўғри келади.\nБудниц фойдаланувчилардан янги пулли хизматларни жорий этишни сўраб ёзилган бир неча минг хатларни олишини айтиб ўтди. Улардан баъзилари устида ҳозирда иш олиб борилмоқда. Будницнинг айтишича, сармоячилар истаган тақдирда ҳам тармоқда умуман реклама бўлмайди. Улар бунга қарши ҳеч нима қила олишмайди, чунки акцияларнинг назорат пакети унинг асосчилари қўлида мужассамлашган. Интервьюда Будниц ҳозирча Ello да бор-йўғи етти ходим ҳамда уларга қўшимча равишда яна бир нечта четдан ёлланган дастурчилар ишлашини айтиб ўтди. У бунда ҳам ижобий жиҳатларни кўра билди, яъни одамларни қандай қилиб бошқаришни ва улардан иложи борича кўпроқ пул ундиришни ўйлайдиган бир тўда ишчилар билан тўла офис биносини сақлашнинг кераги йўқ.\nEllo атрофидаги шов-шувга қарамасдан, ҳамма экспертлар ҳам унга қувончли келажакни ваъда беришмаяпти. Mashablе янгиликлар сайтида унинг бош муҳаррири Лэнс Уланофф Ello бор-йўғи Google+ ва Tumblr нинг қоришмаси дея айтиб ўтди. У Ello нинг бу тармоқларникига ўхшаш интерфейсга, яъни унда ҳам катта ҳажмдаги сурат, унинг остидаги кичкина матн ва кўриб чиқишлар сони акс этганлигига эътиборни қаратади.\nУланофф Ello даги ҳодисалар лентасини омадсиз чиққан деб айтади. У икки типга: "дўстлар" (унда сиз ёқтирадиган фойдаланувчилар жамланган) ва "шовқин" (қолган бошқалар)га бўлинган. Уларда пост (форумда ёзиладиган эълон)ларни яратиш осон, бироқ юқоридаги ижтимоий тармоқлардаги каби қулай эмас. Уланофф рекламани бермасликни номаъқул деб ҳисоблайди, чунки Facebook да рекламани осонгина кўриб чиқиш мумкин. Айнан реклама ижтимоий тармоқларнинг ўсиши ва ривожланишига ёрдам беради. Уланоффнинг фикрича, ижтимоий тармоқни фақатгина рекламага қарши чиқишлар ёки "қанча кам бўлса, шунча яхши" тамойили асосида қуриб бўлмайди. У кейинги йилданоқ Ello ни ҳеч ким ҳатто эсламаслигини башорат қилмоқда.\nThe Guardian шарҳловчиси Джесс Циммерманнинг таъкидлашича, Ello дизайни бошқа ижтимоий тармоқлардан кўра Dots ўйинини эслатиб юборади. У ҳам лентанинг "дўстлар" ва "шовқин"га бўлиниши ҳақида билдирилган танқидий фикрларга қўшилиб, тизимда кўп сондаги хатолар учрашини танқид остига олди.\nEllo нинг машҳурлигини Циммерман унда рекламанинг йўқлиги билан эмас, балки инсонларнинг янги суҳбатлашиш моделига эҳтиёж сезаётганликлари билан тушунтиради. Одамларнинг ҳозирда мавжуд бўлган ижтимоий тармоқлардан хафсалалари пир бўлган, айнан шунинг учун улар Ello да бўлишни афзал кўришади.\nPSWorld нашри Ello нинг иккинчи Facebook ка ўхшаб воқиф бўлмаслигининг бир неча сабабларини санаб ўтади. Биринчидан, Ello даги профил барча учун очиқ. Яна бошқа сабаблар ичида дўстларни топишни қийинлаштирадиган ҳаддан ташқари оддий дизайн, мобил дастурларнинг йўқлиги каби сабаблар ҳам бор. Techcrunch компаниясининг ходими Сара Бур\nFacebook да ўзининг профилида сўровнома ўтказиб, одамларнинг Ello учун Facebook дан кетишга хоҳишлари йўқлигини аниқлади. Унинг фикрича, ҳозирда Ello да аудиторияни такроран жалб қилувчи ҳеч қандай нарса йўқ. Бундан ташқари, қидириш тизими жуда ёмон ишлайди – унда дўстларни, ҳатто улар қандай ном остида сервисни ишлатишларини билган ҳолда ҳам топиш жуда қийин. Бироқ танқидларга қарамасдан, кўпчилик экспертлар Ello ҳозирда ўзи танлаган йўлнинг бошида тургани ва кўпгина нарсаларни яхлишаши мумкинлигини айтиб ўтмоқдалар. Ello нинг имкониятлари яхши таассуротлар қолдиради, лекин ҳозирча тегишли равишда ишламаяпти, деб ҳисоблайди Сара Бур.


Истак бўлса, имконият топилар – Сурхон тонги\nБош саҳифа / Иқтисодиёт / Истак бўлса, имконият топилар\nИстак бўлса, имконият топилар\nМай 8, 2018\tИқтисодиёт Изоҳ қолдириш 721 Кўрилди\nТермиз туманида фаолият юритаётган “Gold Dried Fruits Export” масъулияти чекланган жамияти воҳа экспорт салоҳиятининг ўсишида муносиб ҳисса қўшаётир.\nЖамият аъзолари вилоятда етиштирилаётган қишлоқ хўжалик маҳсулотларини Германия ва Россия каби чет эллик ҳамкорларга етказиб бериш билан шуғулланади. Мева-сабзавотларни сақлаш, қуритиш, музлатиш ва қадоқлашга мўлжалланган мазкур корхонада замонавий ускуналар Хитой, Бельгия, Туркия ва Италиядан келтирилган. Корхонага қарашли “Gold agro fresh” номли агрофирмада иссиқхона хўжалиги, кўчатлар етиштириш ва интенсив боғ ҳам мавжуд.\nШунингдек, ҳафтада икки маротаба 800-1000 килограмгача қулупнай ва 2000-3000 килограмгача бодринг маҳсулотларини чет давлатларга экспорт қилаётган мазкур корхонанинг асосий ишчи кучи ёшлардир. 350 таишчибилан ўз фаолиятини бошлаган корхонада, айни пайтда 1500 га яқин ёш мутахассислар меҳнат қилмоқда.\nO`zLiDeP сиёсий кенгаши Ижроия қўмитаси ва партия вилоят Кенгашининг бир гуруҳ фаоллари Термиз туманида фаолият юритаётган бу корхонада олиб борилаётган ишлар билан танишди, ходимлар билан яқиндан мулоқот ўтказиб, партия электорати бўлган тадбиркорлар ва ишбилармонлар фаолияти билан қизиқишди. Саноат корхонасида олиб борилаётган фаолият кўлами ва экспортга чиқарилаётган маҳсулотар сифати жаҳон талабларига тўла жавоб бериши меҳмонларда ҳам катта қизиқиш уйғотди.\nШунингдек, партия фаоллари Қумқўрғон туманидаги“Чорвадор” фермер хўжалигида ҳам бўлишиб, хўжаликка қарашли интенсив боғ билан танишди. “Чорвадор” кўп тармоқли фермер хўжалиги банкдан кредит олиб, дастлаб, ўз фаолиятини чорвачилик билан бошлаганди. Фермер хўжалиги чорва сифатини яхшилаш мақсадида хориждан 30 бош зотдор қорамол келтирган эди. Эндиликда фермер хўжалиги янги тармоқларни ҳам йўлга қўйган.\n— Биз республикамизнинг энг чекка жойларида ҳам ишбилармонлик, оилавий тадбиркорликни кенг тарғиб этиш, қўллаб-қувватлаш ва ривожлантириш масалаларига эътибор қаратаяпмиз, — дейди партия вилоят Кенгаши раҳбари А. Рўзиев. — Шу мақсадда жойларда учрашувлар ўтказиб, тадбиркорлик қилиш ниятида юрганларнинг таклифларини ўргандик. Жумладан, Қумқўрғон туманида ҳам бир нечта тадбиркор ва ишбилармонларнинг янги лойиҳалари билан қизиқиб,кредит олиш бўйича таклиф ва тавсияларимизни бердик.\nОлдинги Инсон қадри улуғ\nКейинги Дарднинг келиши осон, аммо…\nШарафга муносиб оналар


Назарбоев ёшларга маслаҳатлар берди\n15:11 / 18.02.2019 9935\nҚозоғистон президенти Нурсултон Назарбоев ўсиб келаётган авлодга бир қатор маслаҳатлар берди. Унинг видеоинтервьюси Қозоғистон Республикаси президентининг Телерадиокомплекси томонидан эълон қилинди.\n«Ҳаёт дарслари инсонга ўзини очиб беради ва ёшларга маслаҳат беради. Ёшларимиз бугун бутун дунё билан мулоқот қилмоқда. Йўллар очиқ, чегаралар очиқ. Ўзлари хоҳлаган жойда ўқишмоқда, хоҳлаган жойда яшашмоқда. Дунёни кўришмоқда. Ҳаммасини кўришяпти - уларда қандай, бизда қандай. Шу боис, аввало, ёшлар асосий базавий таълимга интилишлари керак. Ёшликни бекорга ҳамда ҳар хил кўнгилочарликларга сарфламасликлари лозим, бу кейин ўзи келади», - деди президент.\nУнинг сўзларига кўра, ёшлар, биринчи навбатда, таълим олиши керак.\n«Сабаби рақобат нафақат давлатлар ўртасида, балки ҳар бир инсон ўртасида кечмоқда. Бу рақобатда билимга эга бўлганлар ғалаба қозонади», - дея ишонч билдирган давлат раҳбари.\nИккинчиси - ёш йигитлар ҳар қандай ишда ўзларини яхши томондан кўрсатиши керак.\n«Бу ишни ўрганиш ва кичик жамоада ҳам муваффақият ҳамда эътирофга эришиш. Учинчидан, бу ҳаётда муваффақиятга эришиш учун соғлом бўлиш керак. Соғлиқни сақлаш, у билан шуғулланиш, соғликка путур етказадиган нарсаларни қилмаслик. Тўртинчидан, ўйлашимча, Ватанни, халқни севиш, ватанпарвар бўлиш. Унга ҳам ичида, ҳам ташқаридан туриб хизмат қилиш», - деди Назарбоев.\nУнинг сўзларига кўра, агар бундай шахс тарбияланса - мамлакат ва бўлажак ёшлар ҳимоя остида бўлади.\nA post shared by Президент Телерадиокешені (@ptrk.kz) on Feb 17, 2019 at 7:13pm PST\nЭслатиб ўтамиз, аввалроқ Назарбоев уйларни тозалаш шармандалик эмаслиги, аёлларнинг ўз танасини сотиши шармандалик экани ҳақида айтганди.\nНазарбоев Қозоғистонда ҳокимиятнинг тинч топширилишини таъминлашини айтди


UZTELECOM оператор ва провайдерлар учун нархларни...\n21.04.2021 19:00 0 1455\n«Ўзбектелеком» АК томонидан мамлакатимизда замонавий ахборот технологиялари ва коммуникацияларини ривожлантириш, электрон давлат хизматларини кўрсатишнинг яхлит тизимини яратиш, давлат органларининг аҳоли билан мулоқот қилишининг янги механизмларини жорий этиш юзасидан изчил ишлар олиб борилмоқда. Шу жумладан, барча учун хизмат нархини арзонлаштириш, ҳар тоифадаги абонентлар учун хизматлардан фойдаланиш имкониятини яратиш бўйича ишлар олиб борилмоқда. Хусусан, жорий йил 1 майдан оператор ва провайдерларга халқаро пакетли коммутация маркази (ХПКМ) орқали тақдим этиладиган канал нархи олдинги тарифларга нисбатан 20 % гача (32 минг сўм) арзонлаштирилиши кутилмоқда. Мазкур хизмат нархи сўнгги 3 йил ичида 7,5 баробардан кўпроққа арзонлаштирилгангини кўрсатмоқда.\n2020 йил якунида IP-транспорт хизматлари бўйича «Маълумотларни узатиш магистрал ва мультсервис тармоқларини кенгайтириш» лойиҳаси доирасида «Ўзбектелеком» АК томонидан амалга оширилган ишлар натижасида, транспорт тармоғининг ўтказувчанлик қобилияти вилоят марказларигача 2 баробарга, туман марказларигача эса 4 баробарга оширилган. Мазкур лойиҳа бўйича ишларнинг асосий қисми якунланганлиги муносабати билан, 2021 йил 1 январдан IP-транспорт хизматларининг нархини 2 баробарга арзонлаштирилган эди.\n2021 йил 1 майдан ушбу хизмат жорий нархи яна 30% га арзонлаштирилмоқда.\nБу ўз навбатида оператор ва провайдерларнинг республикамизнинг чекка ҳудудларида фаолиятини ривожлантириш учун шарт-шароитлар яратади.\n«Ўзбектелеком» АК мамлакатимиз иқтисодиётининг рақамли трансформацияси учун қулай восита ва ишончли пойдевор ҳисобланади.\n«Ўзбектелеком» АК аҳоли, бизнес субъектлари, давлат идоралари, шунингдек Ўзбекистоннинг оператор ва провайдерлари учун илғор рақамли оператор бўлишга интилмоқда. Компаниянинг бош вазифаси – энг кенг доирада қўллаш учун замонавий рақамли инфратузилмани тақдим этишдир.\nпровайдер «Ўзбектелеком» АК оператор\nТехнология 19/01, 19:17\nЖамият 16/10, 18:18\n«Ўзбектелеком» АК: «Ушбу ёрқин байрамга бағишланган тадбирлар ўтказилмоқда»\nUcellни танлаганингиз учун миннатдормиз


Ўзбекистонда коронавирусга қарши тўлиқ эмланганлар сони 2,5 миллиондан ошди - EFFECT.UZ\nЎзбекистонда коронавирусга қарши тўлиқ эмланганлар сони 2,5 миллиондан ошди\n. 11:06 | 08.09.2021\nЎзбекистонда коронавирусга қарши тўлиқ эмланганлар сони 2,5 миллион нафардан ошди. Бу хақида ССВ матбуот хизмати хабар берди.\n7 сентябрда мамлакат ҳудудлари бўйлаб 338 971 доза COVID-19'га қарши вакцина қўлланилди. Улардан:\n1-босқич эмланганлар 48 510 нафарни,\n2-босқич эмланганлар 233 296 нафарни,\n3-босқич эмланганлар 57 165 нафарни ташкил қилди.\nАйни кунгача мамлакат бўйлаб жами 15 697 086 доза вакцинадан фойдаланилди. Улардан: 1-босқич эмланганлар 9 739 950 нафарни, 2-босқичда эмланганлар 4 442 309 нафарни, 3-босқич эмланганлар 1 514 827 нафарни ташкил қилди.\nШу кунгача тўлиқ эмланган фуқаролар 2 547 450 нафарни ташкил қилмоқда.\nКеча эмлаш кўрсаткичлари бўйича юқори ўринларни: Фарғона вилояти (42 895 доза), Андижон вилояти (42 727 доза), Тошкент вилояти (34 334 доза) банд қилди.\nЖами эмлашлар бўйича юқори кўрсаткичлар: Фарғона вилоятида 1 800 718 доза, Наманган вилоятида 1 754 773 доза, Андижон вилоятида 1 680 061 дозани ташкил қилмоқда.\nTeglar:Вакцина, Соғлиқни сақлаш вазирлиги\nProPublica WhatsApp хабарларни қандай ҳолларда шифрлашини айтди\nДепутат ҳоким ўринбосари этиб тайинланди\nСоғлиқни сақлаш вазирлигининг марказий аппаратида жиддий ўзгаришлар бўлди\nЎзбекистонда беш ярим ойда аҳолининг 16 фоизи коронавирусга қарши тўлиқ эмланди – ССВ


Эктор Купер: "Эртага хато қилишга ҳаққимиз йўқ" » Ўзбекистон янгиликлари – Zamin.uz\n20 январь 2019, 13:46\nАвстралияни нималар эвазига мағлубиятга учратишимиз мумкин? Бу ҳақида ҳозир бу ерда гапиришнинг ўрни эмас. Биз рақибнинг кучли ва кучсиз томонларини ўргандик. Бизда аниқ режа бор. Биз шу режага амал қилишга интиламиз", - деди аргентиналик мутахассис.\nЯнгиликлар » Спорт » Эктор Купер: "Эртага хато қилишга ҳаққимиз йўқ"


Ўзбекистон ўсимликлар дунёсининг хилма – хиллиги ва улардан оқилона фойдаланиш | AGRO-OLAM.UZ\nБош саҳифа Деҳқончилик Ўзбекистон ўсимликлар дунёсининг хилма – хиллиги ва улардан оқилона фойдаланиш\nЎзбекистон ўсимликлар дунёсининг хилма – хиллиги ва улардан оқилона фойдаланиш\nИнсон ҳаёт гултожи бўлса, унга ҳаёт берувчи яшил ўсимликлардир. Булар биргина инсон ҳаётидагина эмас, балки табиатдаги мавжуд барча қурт – қумурсқалардан тортиб то улкан умуртқали ҳайвонлар ҳаётида ҳам ғоят катта аҳамиятга эгадир. Чунки, уларсиз тирик организмнинг яшаши мумкин эмас. ўсимликлар бизни озиқ – овқат, кийим – кечак, дори – дармон, қурилиш материаллари учун хом ашё, ёқилғи, чорва моллари учун ем – хашак; чорва моллари эса бизга гўшт, сут, тери, ёғ каби инсон учун зарур бўлган маҳсулотларни етказиб беради, қолаверса, тирик организм учун ҳаётий зарур ҳисобланмиш ҳавони ҳам тозалаб етказиб беради. Мутахассисларнинг аниқлашича, бир гектардаги ўрмонзор кунига 280-300 кг карбонат ангидриддан фойдаланиб, инсон учун керакли органик моддалар (ёғ, оқсил, витаминлар ва µоказо) тўплашдан ташқари 180-220 кг гача нафас олиш учун соф ҳаво-оксигенни етказиб берар экан. Бундан ташқари, улар деярли барча минтақалардаги тупроқ қопламини сув ва шамол эрозиясидан, қолаверса ўзлари ўсаётган жойлардаги тупроқнинг сув режимини ҳам бир меъёрда сақлаб турадилар.\nКейинги йилларда матбуотда, радио ва теле дастурларда дунёнинг кўпчилик мамлакатларида, шу жумладан, бизнинг Республикамиз табиатида экологик танглик, ерларимизни экологик инқирозга учраётгани тўғрисида маълумотлар берилмоқда. Бу албатта кўпчиликни ташвишга солиши аникдир.\nТаниқли олим академик А.Г.Бабаевнинг маълумотига кўра, планетамизнинг деярли 30% ҳудуди қурғоқчил минтақада жойлашган бўлиб, унинг 145 млн.гектари суғориладиган, 170 млн.гектари лалмикор ва 3,6 млрд.гектари табиий ўтлоқлар ва яйловлардан иборатдир. Бу минтақада Ер юзида яшовчи халқларнинг деярли 1 млрд. аҳолиси истиқомат қилиб, шу ҳудудда тирикчилигини ўтказар экан. Лекин кейинги 50 йиллар давомида, бу минтақада антропоген ва техноген омиллар таъсирида серҳосил ерларнинг маълум бир қисми инқирозга учраб, ҳосилдорлик пасайиб кетаётир. Мисол тариқасида 1989 йил 13 мартда «Правда востока» газетасида босилган собиқ СССР Олий Советининг махсус комиссияси Бухоро вилоятининг шимолий қисмида жойлашган Учқудуқ, Томди, Конимех ва Ромитан, Пешку туманининг «Қизил равот», «Жангелди» қоракулчилик хўжаликларининг яйловларини текшириб кўришганда жами бўлиб 7 млн. гектар яйловни Орол денгизининг қум-тузи босиб фойдаланишга яроқсизлиги аниқланган. Демак Орол фожиаси, шу кунга келиб республикамиз ҳудудларида оғир экологик тангликни олиб келгани исботланди. Умуман олганда республикамиз бўйича ҳозир деярли 10 млн. гектар табиий яйловлар инсон ёрдамига муҳтождир.\nБизларнинг кейинги 2003-2004 йилларда комиссия кўрсатган ҳудудларда махсус олиб борилган кузатишларга қараганда, бу ўтлоқларнинг ҳозирги аҳволи деярли 15 йил вақт ўтишига қарамасдан илгари ҳолатига келган эмас. Чунки, бу жойларда илгари тарқалган кўп йиллик ва бир йиллик майин озуқабоп ўсимликларнинг таркиби камайиб кетган. Сақланиб қолган бута ва бутачаларнинг сони ва сифати ҳам яхши эмас. Чунки, уларнинг ривожланиши, қолаверса гуллаб мевалашига шу даврда ҳаво оқими билан ёғилаётган қум-туз заррачалари тўсқинлик қилаётир. Бундан ташқари, ерости сувлари ҳам пасайиб кетган. Хуллас, бу пайкалларни фитомелиорация усули билан яхшилаш керак.\nАгар Марказий Осиё флораси 8000 турдан зиёдроқ бўлса, шуларнинг ярмидан кўпроғини – 4500 турни республикамизга хос гулли ўсимликлар ташкил этади. Булар орасида 2000 дан зиёдроғи ем- хашак (таркибида кўпчилик бута – дарахтлар, сув ўтлари, замбуруғлар, лишайниклар, мохлар кирмайди), 1000 га яқини бол (асал) берувчи, 700 – доривор, 650 – эфирмойли, 530 – бўёқбоп, 450 – тери ошловчи, 350 – инсон учун зарур озуқа берувчи ўсимликлар, 270 – манзарали гуллар, 200 дан зиёдроғи хушбўй зиравор, 100 га яқини сапонин сақловчи ва деярли шунча тур ёнғоқ данакли хилма – хил мевалардан иборатдир. Лекин бу мавжуд биологик хилма – хилликдан собиқ шўролар даврида ўтказилган сиёсат, айниқса қишлоқ хўжалиги соҳасининг ҳамда шу соҳага тегишли экологик омиллардан нотўғри фойдаланиши, инсонни табиатдан устун қўйилиши натижасида республика биологик ресурсларига жиддий зарар етказилди. Мисол тариқасида Орол денгизини қуриши ва унинг оқибатларини кўрсатиш мумкин.\nИлгари биз кўпинча келажакни ўйламасдан, адир ва паст тоғ ёнбағирларини ҳайдаб дон ва бошқа экинлар экдик. Тез-тез бўлиб турадиган қурғоқчилик йилларидан кейин бу пайкаллар ўсимликсиз ташландиқ ерларга айланиб, шамол ва сув эрозияси таъсирида ҳар хил ҳажмда жарликларга айлантирдик. Бундан ташқари, шу ерларнинг кўрки ҳисобланган кўпчилиги сиз билан бизнинг тўйимли озуқамиз ҳисобланган ёввойи ёнғоқ, олма, нок, анор, хурмо, дўлана, писта, қатронғи, зира, тобулға, арча каби қимматбаµо бута ва дарахтларни кесиб юбориш натижасида уларнинг майдони йил сайин камайишига олиб келдик. Масалан, илгари Fарбий Ҳисор тоғи ва унинг Тўпаланг ва Сангардак дарёлари ҳавзаларида кенг тарқалган ёввойи анжир, анор, хурмо, писта, ёввойи узум, чилон жийда каби ноёб ўсимликлар ҳозир деярли йўқолиш арафасида турибдилар. Худди шундай ҳолат кўпчилик ем- хашакбоп ўтлар, доривор, бўёқбоп, эфир мойли, ошловчи, манзарали, зиравор каби фойдали ўсимликларнинг майдони ва уларнинг заҳираларини камайиб бориши ачинарлидир. Чунончи, ҳозир чорва моллари учун қимматбаµо ем – хашак ўсимликлардан ёввойи Гроссгейм бедаси (Medicago grosheimii Vass.), Гордягин қатрони (Grambe gordjaginii Spray. et M. Pop.), оқтов чалови (Stipa aktauensis Roshev.), Жиззах карраги (Cousinia dschisakensis Kult.), зиракўт (Onobrychis tavernieffolia Stocks. et Boiss.) ва бошқаларни кўрсатиш мумкин. Ёки бир вақтлар адир ва тоғларимизда кенг тарқалган сапонинли ва доривор беҳ- етмак, базулбанг, сувурўти, оқпарпи, омонқора, танидли Максимович чуҳраси, эфирмойли мармарак, Эрон зираси, ёввойи пиёзлардан – пиёзи анзур, Пском пиёзи, ёввойи саримсоқ, қолаверса баҳорда Ватанимиз чўли, адирлар ва тоғларида хилма-хил тусда алвон ёйиб инсон дилини хушнуд қилаётган ёввойи лолаларимизни айтмайсизми! Ўзбекистонда бу баҳор маликаларининг қизил, сариқ, тарғил, оқ рангли 20 дан зиёдроқ тури бўлиб, буларнинг майдони кун сайин камайиб кетаяпти.\nЧунки, бу гулларнинг пиёзларига бизда ва хориж давлатлари мутахассислари орасида қизиқиш каттадир. Шу гуллар туфайли оламга ном чиқарган Голландия дурагай лолаларида бизнинг 20 зиёдроқ ёввойи лолаларимизнинг қони ҳам бўлса, эҳтимолдан холи эмасдир.\nРеспубликамиз ўзининг барқарор ривожланиши учун мавжуд биологик хилма-хилликни сақлаш муҳимлигини назарда тутиб, 1995 йилда Халқаро Конвенцияга қўшилди. 2000 йилдан буён БМТ нинг Ривожлантириш Дастури (ПРООН), Глобал экологик жамғарма Ўзбекистон Республикаси билан ҳамкорликда “Нурота – Қизилқум” биосфера резерватини яратиш лойиҳаси бўйича иш олиб бораётир. Яратилажак биосфера резерватининг умумий майдони бир миллион гектардан ошиқроқ бўлиб, у Самарқанд вилоятининг Пойариқ, Қўшробот, Навоий вилоятининг Нурота, Конимех ва Жиззах вилоятининг Фориш туманларини ўз ичига олади. Бу ҳудудларда дунёнинг бошқа жойларида учрамайдиган ноёб биологик хилма-хилликни, Нурота тоғ тизмаси ва Қизилқум чўлининг ўсимлик ва ҳайвонот дунёсини, шу жумладан Қизилқум тоғ Северцов қўйи (Ovis polli severtzovi Nas.)- архарини, Қизилқум чўл газели – жайронини (Gazella subgutturоsa Guld.) сақлаб қолиш мақсадида яратилаётган ушбу биосфера резерватини келажакда ЮНЕСКО нинг “Инсон ва жамият” дастури асосидаги умумжаҳон қўриқланадиган ҳудудлар тизимига киритиш мақсадга мувофиқдир.\nРеспубликамизда 15 минг турдаги ҳайвонлар, 4500 га яқин ўсимликлар рўйхатга олинган. Шулардан 184 турдаги ҳайвонлар, 301 турдаги ўсимликлар республикамиз “Қизил китоби” нинг кейинги нашрига киритилган. Бунинг учун республикамиз ҳудудида 9 та қўриқхона, 2 та миллий боғ мавжуд. Ушбу юқорида келтирилган ҳайвон ва ўсимликларни маълум бир қисми шу қўриқхона ва миллий боғ ҳудудида учрайди. Бундан қатъий назар, бу муҳим масала тўғрисида барчамиз бош қотиришимиз лозим. Республикамизда бу муҳим масалага жиддий эътибор бериб келаётган «Экосан» халқаро жамғармаси фаоллари мавжуд муаммолар ечими хусусида тавсиялар ишлаб чиқараётган бир пайтда атроф-муҳит, қолаверса бизнинг яшил дўстларимиз ҳисобланган хилма-хил ўсимликлар дунёсига ҳам бефарқ қараш керак эмас. Чунки, биз келгуси авлод олдида ўз бурчимизни бажаришимиз керак.\nХайдаров Жаҳонгир Абдураҳмонович. Фарғона вилояти «Ўсимликлар карантини» давлат инспекцияси. Данғара тумани 1 – тоифали агроном инспектори.


Росицки бугун "Арсенал" сафидаги охирги учрашувини ўтказади\n14:23 / 15.05.2016\nАнглия чемпионатининг мавсумдаги охирги, 38-турида "Арсенал" ва "Астон Вилла" жамоалари ўртасида кечадиган баҳс чехиялик яримҳимоячи Томаш Росицки учун лондонликлар клуби сафида охиргиси бўлади. Бу ҳақда жамоанинг бошқа бир футболчиси Жек Уилшер ўз Instagram саҳифасида ёзиб қолдирган ва 35 ёшли футболчига келгуси фаолиятида омадлар тилаган.\n"Арсенал"га Росицки 2006 йили Дортмунднинг "Боруссия" жамоаси сафидан келиб қўшилган. "Канонирлар" таркибида футболчи 2 марта Англия Кубогини ва бир марта мамлакат Суперкубогини қўлга киритган. Жорий мавсумда Росицки жамоанинг фақат биргина учрашувида иштирок этди. Бунга у кетма-кет жароҳатлар олиши сабаб бўлди.


Россия Федерацияси АҚШга тиббиёт воситалари ортилган самолёт юборди - zarnews.uz\nКеча тунда Россия томонидан АҚШга юборилган, тиббиёт воситалари ортилган самолёт Нью-Йоркнинг JFK аэропортига қўнди. Бу ҳақда РИА Новости хабар бермоқда.\nРоссиянинг АҚШдаги элчиси Анатолий Антоновнинг сўзларига кўра, самолёт юкхонасига тиббий жиҳозлар, дезинфекция воситалари, тиббиёт ниқоблари, кўзойнак ва дори-дармонлар юкланган. Россия элчиси шунингдек, зарурият туғилганда АҚШ ҳам Россияга ўз ёрдамини кўрсатишига ишонч билдирди.\nРоссия ТИВ вакили Мария Захарованинг сўзларига кўра, коронавирус тарқалишига қарши кураш олиб бориш мақсадида юборилган ушбу юкнинг тенг ярми учун пулларни Америка томон тўлаган. Қолган харажатлар Россиянинг бефосита инвестициялар фонди томонидан қопланган.


Рожерс: «Гуруҳни 1-ўринда якунлаш асосий мақсадимиз»\n«Лестер» бош мураббийи Брендан Рожерс Европа Лигаси 4-туридан ўрин олган «Лестер» – «Спартак» ўйини ҳақида фикр билдирди.\n«Албатта, бу биз учун муҳим баҳс. 3 очко қўлга киритиш учун бор кучимизни ишга соламиз. Аввалги ўйинларда ғалати хатоларга йўл қўйган эдик, булар эса бизга қимматга тушди. «Спартак» билан биринчи баҳсда ўйинни эътиборсиз бошлаганимиз учун 2та гол ўтказиб юборгандик, хайриятки, бунга жавоб қайтара олдик.\n«Спартак»нинг «Зенит»га мағлубияти? Ҳа, бу ўйинни кўрдим. Баҳсдан олдин одатда рақибларнинг хатолари ва камчиликларини чуқур ўрганиб чиқаман. Уларда ҳам хатолар етарлича ва ўйлайманки, биз бундан унумли фойдалана оламиз.\nГуруҳни 1-ўринда якунлаш асосий мақсадимиз. Шунда бизга плей-офф ўйинларида енгиллик бўлиши мумкин. Тўғри, 1-поғона учун кураш авжида, бироқ бизда ҳали имконият бор», – дея Рожерснинг сўзларини келтиради клубнинг расмий «Twitter» саҳифаси.\nЭслатиб ўтамиз, айни дамда «Лестер» 4 очко билан гуруҳда 3-ўринни, «Спартак» эса 3 очко билан сўнгги поғонани эгаллаб турибди.\nСпартак Лестер Европа лигаси Брендан Рожерс


19 Июл 2019 Халқ таълими вазири АҚШ элчисини қабул қилди\n22 Фев 2019 1516\n24 февраль тонгида профессионал боксчимиз Шаҳрам Ғиёсов фаолиятидаги еттинчи жангини ўтказади. Мексиканинг Тихуана шаҳрида ўтказиладиган жангда ҳамюртимизга мексикалик Эдгар Пуэрто рақиблик қилади, деб хабар бермоқда Миллий олимпия қўмитаси.\nМаълумот учун, Шаҳрам бугунги кунга келиб профессионал рингда 6 та жанг ўтказган ва уларнинг барчасида ғалаба қозонган. Бештда баҳсни муддатидан олдин ўз фойдасига ҳал этган. Тажрибали Эдгар Пуэрто эса шу кунгача 37 та жанг ўтказган. Уларнинг 25 тасида ғалаба қозонган (19 та нокаут). 11 маротаба мағлубиятга учраган (5 та нокаут) ва 1 та дурангга эришган.\nХалқ таълими вазири АҚШ элчисини қабул қилди\nХалқ таълими вазирлигида Америка Қўшма Штатларининг мамлакатимиздаги элчиси Дэн…\n4 Июл 2019 2692


Бугун Тожикистонда Миллий бирлик байрами нишонланаяпти\n27.06.2018 16:57 0 4943\nТожикистонда бугун, 27 июнь куни давлат байрамларидан бири сифатида Миллий бирлик куни кенг нишонланаяпти. Бу ҳақда «CA-news.org» хабар бермоқда.\nБу байрам ҳар йили 27 июнь куни республиканинг муайян шаҳарларида кўтаринки руҳда нишонланади. Мисол учун, ўтган йили Миллий бирлик байрамига Ваҳдат шаҳри мезбонлик қилган бўлса, 2016 йилда бу тадбир Хорог шаҳрида нишонланган.\nБу йил байрамнинг асосий тадбирлари Сўғд вилояти Конибодом шаҳрида ўтказилади. Унда президент Имомали Раҳмон қатнашади.\nДавлат раҳбари сўнгги бир неча кун мобайнида вилоятда бўлган ва янги объектларни фойдаланишга топширишда иштирок этган эди.\nҲар йили 27 июнь Тожикистонда тинчлик ва миллий бирдамлик келишуви имзоланган кун сифатида нишонланади. Ушбу келишув 1997 йили Москвада имзоланган.\nМиллий бирлик куни Тожикистонда расмий байрамдир. Бу байрам Тожикистон президентининг 1998 йил 22 майдаги фармони билан тасдиқланган «Байрам кунлари тўғрисида»ги қонунда мустаҳкамлаб қўйилган.\nМиллий бирлик куни Тожикистон Меҳнат кодексининг 83-моддасида ҳам қайд этилган.\nЖамият 09/03, 08:00\nМадинадаги меҳмонхонада тожик тадбикори ва унинг оиласи ўлик ҳолда топилди


Конституцияни референдум орқали ўзгартириш таклиф этилди – Газета.uz\nНа русском языке Lotinchada 20 июн 2022, 13:55 Сиёсат\nЎзбекистон президенти Шавкат Мирзиёев Конституцияга киритиладиган ўзгартиришлар референдум йўли билан қабул қилишни таклиф қилди. У бу ҳақда душанба куни Конституциявий комиссия аъзолари билан учрашувда маълум қилди, деб хабар берди унинг матбуот котиби.\n«Албатта, халқимиздан Комиссияга келиб тушган барча муҳим ва долзарб таклифларни бугун Сизлар билан батафсил муҳокама қилиш имкониятига эга эмасмиз. Мен уларнинг айримларига тўхталиб ўтдим, холос. Комиссия таклифи асосида Парламент томонидан ишлаб чиқилган лойиҳани умумхалқ муҳокамасида кўриб чиқишни ҳамда референдум ўтказиш йўли билан қабул қилишни таклиф этаман», — деди у.\nАмалдаги қонунчилигимизга кўра, парламентнинг ўзи ҳам Конституцияга ўзгартиш киритиш ваколатига эгалиги таъкидланди.\n«Лекин, конституциявий ислоҳотни фуқароларимиз фикри ва қўллаб-қувватлаши асосида референдум орқали амалга оширсак, бу том маънода халқимиз хоҳиш-иродасининг ифодаси — ҳақиқий халқ Конституцияси бўлади, деб ўйлайман», — деди Шавкат Мирзиёев.\nУнинг фикрича, бу «Конституциянинг ягона манбаи ва муаллифи — халқдир» деган тамойилга тўла мос келади.\n«Шунда ҳар бир ватандошимиз „Янги Ўзбекистон Конституцияси — менинг Конституциям“ деб юксак ғурур билан айта олади», — деди у.\nПрезидент халқга мурожаат қилди: «Азиз юртдошлар, бугун нотинч дунёда, ўта таҳликали замонда яшаяпмиз. Мамлакатимиз тараққиётида ғоят масъулиятли даврни бошдан кечирмоқдамиз. Янги Ўзбекистонни барпо этиш мақсадида бошлаган барча ислоҳотларимиз ҳар биримизнинг бугун ва келажакда фаровон ҳаёт кечиришимизни таъминлашга қаратилган. Ҳар бир юртдошимиз ўз ҳаёти, эркинлиги, қадр-қиммати, шаъни ва ғурурини улуғлаб, Ватани ва халқига тоғдек таянч бўлиб яшашга қодир, эркин ва азму шижоатли инсонлардир».\nУнинг сўзларига кўра, шу боис ҳам барча Конституцияга киритиш таклиф этилаётган янги норма ва қоидаларни онгу тафаккур, қалбдан ўтказиб, уларга холис ва ҳаққоний муносабатни билдириши лозим.\n«Барчамиз Асосий қонунимизда ўзимизни, оиламизни, маҳалламизнинг орзу-умидларини кўришга интилаётганимиз — бу табиий ва мутлақо тўғри», — деди давлат раҳбари.\n«Ўйлайманки, Конституцияга киритиладиган барча тузатиш ва қўшимчалар мамлакатимизнинг 14 та ҳудудий бирлигидан иборат ягона давлатни, миллати ва элатидан қатъи назар, ягона ва қудратли Ўзбекистон халқини янада жипслаштиради ҳамда улуғвор мақсадлар сари сафарбар этади. Шу боис барча азиз ватандошларимизни конституциявий ислоҳот жараёнида янада фаол қатнашишга чақираман», — деди у.\nТаъкидланишича, бу жараёндаги иштирок билан фуқаролар оиласи, фарзандлари мана шу муқаддас заминда янада эркин ва фаровон яшаши учун мустаҳкам пойдевор яратади.\n«Қадрли ватандошларим! Сизларни ишонтириб айтмоқчиман, давлатимиз янгиланаётган Конституциямиз моддаларини ҳаётда тўла қарор топтириш учун барча куч ва воситаларни сафарбар этади. Бу янгиликлар аниқ қонун ва кодекслар, амалий дастурлар ва режалар билан ҳаётимизда албатта ўз аксини топади», — деди президент.\nҲар бир конституциявий норма ижросини таъминлаш бўйича аниқ ижтимоий, иқтисодий, сиёсий-ҳуқуқий чора-тадбирлар кўрилиши қўшимча қилинди.\nПрезидент оила аёл ва эркакнинг ихтиёрий розилиги ва тенг ҳуқуқлилиги асосида шаклланишини Конституцияда мустаҳкамлашни таклиф этди 20 июн 2022, 13:33


Telegram асосчиси Дуров: Кремний водийсига кўчмаслик учун 7 сабаб - Terabayt.Uz\nTelegram асосчиси Дуров: Кремний водийсига кўчмаслик учун 7 сабаб\nЯқинда Кремний водийси (Силикон водийси, Силиконовая долина – Silicon Valley) ҳақида Юрий Дудь тайёрлаган фильм чиқди: унда муҳожир тадбиркорлар АҚШга кўчиб ўтишнинг фойдалари ҳақида сўзлаб беришган.\nЎҚИНГ: Павел Дуров: Кремл билан жанг, саргардон умр, Telegram ва қиймати ошаётган биткойнлари\nTelegram асосчиси Павел Дуров эса Силикон водийсида ишламаслик учун еттита сабабни кўрсатган. Тадбиркорнинг бу хабарини Telegram Uzbekistan канали ўзбек тилига ўгириб чиқарган ва унда шундай дейилади:\nЮрий томонидан суратга олинган фильмнинг кўплаб қаҳрамонлари билан шахсан таниш бўлганимдан, улар камерада эълон қилган нарсалар ва улар билан бўлган шахсий суҳбатлардаги нарсаларда фарқ борлигини пайқадим. Сюжетдаги барча таниш ишбилармонлардан мен АҚШдаги ҳаётнинг салбий тарафлари ҳақида бир неча бор эшитганман. Энди улардан бири вақтининг ярмини ўз ватанида ўтказмоқда, бошқаси Европага қайтиб келганига бир неча ой бўлди, учинчиси америкаликлардан кўнгли қолди ва ўз атрофида «кичик Россия» барпо этмоқда.\nУмуман олганда, фильмдаги қаҳрамонлар камерага битта америкалик фазилатни намойиш этади – ўткир бурчакларни четлаб ўтиб, ижобий томонларга урғу бериш. Янги авлод тадбиркорларини ўз ўтмишдошларининг хатоларини такрорлашдан огоҳлантириш мақсадида мен Американинг камчиликлари ҳақида сўзлаб беришни ўзимнинг бурчим деб биламан. Қуйида сиз Кремний водийсига кўчмаслигингизнинг 7 сабабини тақдим этаман.\nОзодлик мамлакати тимсолига қарамай, АҚШ – қаттиқ полиция давлати бўлиб, қамоқхонада бўлганлар сони бўйича етакчи ҳисобланади. Америкадаги маҳбуслар сони Финляндия, Германия ёки Нидерландияга нисбатан 10 баравар кўп. Агар бу сизга таъсир қилмайди деб ўйласангиз, мен ўрнингизда унчалик амин бўлмас эдим: фильмдаги Водийни реклама қилган тадбиркорлардан ҳеч бўлмаганда биттаси АҚШ ҳуқуқни муҳофаза қилиш органларининг ноҳақ ҳаракатларидан ва улар устидан олиб борилган кузатувлардан азият чеккан. Айтганимдек, 2016 йилда Сан-Францискога сафаримиз чоғида биз Telegram’да ФБР’нинг босимига дуч келганмиз.\nЎҚИНГ: Павел Дуров ходимларини АҚШ махсус хизмати “сотиб олиш”га уринганини айтди\nЧўнтак кўтармайдиган соғлиқни сақлаш\nАҚШ соғлиқни сақлаш тизими самарасиз ва қиммат, шунинг учун кўплаб муҳожирлар даволаниш учун Шарқий Европага учишади, чунки бу арзонроққа тушади. Ўртача олганда, АҚШ аҳолиси соғлом эмас: ривожланган давлатлар орасида семизлик бўйича АҚШ биринчи ўринда. Бунинг эҳтимолий сабаблари заиф назоратга эга бўлган озиқ-овқат саноати, паст озиқ-овқат маданияти ва стрессдир.\nЧекланган маданий ҳаёт\nКремний водийси – маданий ҳаёти чекланган бир неча қишлоқлардир. Энг яқин бўлган шаҳар Сан-Франциско ҳам мегаполис эмас, аммо у ерда ҳам жиноятчилик даражаси юқори ва уйсизлар сони кўпдир. Қизиғи шуки, Сан-Франциско менинг саёҳатларим тарихида шаҳарнинг марказида кун давомида менга ҳужум қилинган ягона жойдир.\nЎҚИНГ: Telegram асосчисининг фикрлаш ва иш самарадорлигига олиб келувчи ҳаётий тамойилларини ўрганамиз\nЎртамиёна ўрта таълим\nАмерика Қўшма Штатларидаги ўрта таълим сифати бошқа ривожланган давлатларникидан паст. Ўрганиб чиқилган 79 мамлакатдан мактабларда математикани ўқитиш сифати бўйича Америка атиги 38-ўринни эгаллайди. Дастурлаш бўйича жаҳон чемпионатларидаги Американинг таниқли олийгоҳлари номидан чиқадиган барча ғолиблар Хитой мактабларида таҳсил олган ва АҚШга кўчиб келган этник хитойликлардир. Шунга қарамай, АҚШ ушбу мусобақаларда биринчи ўринларни Хитой ёки Россияга қараганда анча камроқ эгаллайди.\nЮқори даражадаги солиқлар\nАҚШ – юқори солиқларга эга мамлакатдир ва муваффақиятли Калифорния аҳолиси ўз даромадларининг ярмидан кўпини давлатга беришади. Шу билан бирга, АҚШ – ўз фуқароларидан мамлакатдан чиқиб кетганидан кейин ҳам даромад солиғини талаб қилишни давом этаётган дунёдаги ягона давлат. Америка Қўшма Штатларининг паспорти – дунёнинг қаерида яшашингиздан қатъий назар ҳар доим сиз билан бирга бўладиган иқтисодий крепостной ҳуқуқдир. Албатта, сиз АҚШ фуқаролигидан воз кечишга ҳаракат қилишингиз мумкин, аммо бу ҳар доим ҳам натижа бермаслигини Олег Тиньковнинг аянчли намунаси кўрсатган. Шарқий Европада тўғридан-тўғри солиқлар АҚШга қараганда анча паст ва БАА каби мамлакатларда улар мутлақо нолга тенг.\nРивожланишнинг юқори нархи\nКремний водийси – бу нафақат кўчмас мулк учун, балки юқори технологияли бизнес юритиш учун ҳам юқори нархлар маскани. Муҳожир тадбиркорларнинг ўзлари Кремний водийсидан бўлган дастурчиларни камдан-кам ҳолларда ёллашади. Маҳаллий дастурчилар қиммат, талтайган ва кўпинча ташқи таклифлар ва ғоялар оқими туфайли ишда диққат-эътиборни бир жойга жамлай олмайдилар. Натижада, муҳожирлар Шарқий Европадан келган дастурчилар ва дизайнерлар билан ишлашни афзал кўришади, аммо бу ҳам 10 соатлик фарқ туфайли кўпинча уларга қийин бўлади. Шу маънода дастурлашни Шарқий Европа ёки Ҳиндистонга яқин вақт минтақасидан олиб бориш осонроқ.\nЎҚИНГ: Telegram асосчиси Павел Дуров пул ва бойлик хусусида\nБозорнинг XXI асрдаги заиф истиқболлари\nАмерика бозори – бу дунё аҳолисининг атиги 4 фоизини ташкил этадиган дунё интернетининг қизиб кетган ва бошқарувда қолиб кетган қисми. Ҳатто 10 ёки 20 йил олдин ҳам, барча глобал лойиҳалар фақат Кремний водийсидан келиб чиқиши мумкиндек туюлган ва бу асосли эди. У пайт АҚШ энг катта ягона интернет бозори бўлиб, YouTube ва Instagram каби барча янги лойиҳаларни айнан у ердан ишга тушириш осонроқ эди.\nСўнгги йилларда эса бу ундай эмас: ижтимоий медиада энг катта муваффақиятлар Кремний водийсидан ташқарида пайдо бўлмоқда. Бунга 800 миллион фойдаланувчиси бўлган TikTok ёки 400 миллион фаол фойдаланувчига эга Telegram’ни мисол қилиб келтириш мумкин. Ўтган ҳафта Ҳиндистоннинг таълим стартапи Byju’нинг капиталлашув даражаси 10 миллиард долларга етди. Бу мантиқий нарсадир: бугунги кунда энг катта очиқ интернет бозори АҚШ эмас, балки Ҳиндистондир. Telegram’даги ҳинд фойдаланувчиларнинг улуши бошқа давлатлардаги фойдаланувчилар улушидан кўпроқ бўлиши тасодиф эмас. Бизнинг бош офисимиз дунёнинг орқа томонида эмас, балки ушбу мамлакатга нисбатан яқин жойлашганидан мамнунмиз.\nАмерика Қўшма Штатлари IT бизнесини юритиш ёки яшаш учун энг яхши жой эмас. Ишончим комилки, танлов мавжуд бўлган ҳолларда, Шарқий Европани тарк этишни истаган ҳар бир киши бошқа вариантларни албатта кўриб чиқиши керак.\nШимолий ва Марказий Европа мамлакатларида инсон ҳуқуқлари ва эркинликлари анча яхши ҳимоя қилинади ва 21-асрда иқтисодий ўсиш Осиё мамлакатларида тўпланган. Америка ҳанузгача инвесторларнинг арзон пуллари билан дунёдаги баъзи тадбиркор ва дастурчиларни жалб қилишга қодир, аммо бугунги кунда АҚШга кўчиб ўтиш – ҳудди актив харидини унинг нархи энг юқори даражада бўлган вақтида амалга оширишга ўхшайди.\nЎҚИНГ: Нима сабабдан махсус хизматлар Telegram'ни ёмон кўрадилар?\n#Telegram #Telegram Desktop #иловалар #маслаҳат #мессенжер #Павел Дуров